
RHAGAIR 


1  1  7RTH  barotoi'r  Annerchiad  hwn  ar  gyf er  y  wâsg, 
*  *     sylwais  fod  Talhaiarn,  yn  ei  gyfrol  gyntaf ,  wedi 
dweud  fel  y  canlyn,  yn  niwedd  ei  ysgrif  ar  Lanfair- 
talhaiarn,  ei  fro  enedigol : — 

"  Ysgrifiais  yr  hyn  a  ysgrifiwyd  mewn  yspryd 
addfwyn  a  chariadlawn,  nid  er  hunan-glod,  ond 
yn  hytrach  i  dynnu  sylw  y  wlad  at  y  fangre  a 
garwyf.  Efallai,  yn  mhen  haner  canrif  neu  ganrif, 
y  bydd  i  rywun  ddweud  gair  neu  ddau  am  danaf 
finnau." 

Pwy  bynag  arall  sydd  wedi  dweud  gair  neu  ddau 
am  dano,  mae  ei  brophwydoliaeth  wedi  dod  i  ben,  pe 
bai  dim  ond  yr  hyn  a  ysgrifenwyd  yma  am  dano  ;  ond 
prin  y  dychmygai  "  Tal,"  yn  ddiau,  y  buasai  "  gair 
neu  ddau  am  dano  "  yn  rhedeg  i'r  trydydd  argraphiad, 
ond  felly  y  digwydda  gyda  hyn  o  drafodaeth. 

Mae  y  ffaith  fod  galw  am  drydydd  argraphiad  o'r 
ddarlith  yn  ddigon  o  reswm  dros  alw  sylw  y  darllenydd 
at  y  cyfryw. 

Diolchaf  i  bawb  fu  mor  garedig  gyda'r  ymdrech 
fechan  hon  o'm  heiddo  yn  y  gorphennol,  a  chroesawaf  yr 
un  gefnogaeth  etto  mlaen,  er  na  fwriedais  ar  y  cyntaf 
argraphu  ond  nifer  bychan  o  gopiau  o'r  gwaith  y  tro 
hwn,  ar  gyfer  personau  oeddynt  wedi  ei  archebu  eisoes, 
pa  rai  fethasant  ei  gael  yn  flaenorol,  am  fod  yr  argraph- 
iadau  eraill  wedi  rhedeg  allan  o  argraph.  Gan  ofalu 
hefyd  am  ychydig  gopiau  ar  gyfer  rhai  o'r  llyfrgelloedd 
Cymreig,  ac  i  ychydig  gyfeillion  personol.  Fodd  bynag, 
wedi  ystyriaeth  bellach,  penderfynwyd  nad  doeth 
argraphu  llai  na  phum'  cant  o  gopiau. 

Yn  ffyddlawn  iawn, 

Yr  eiddoch, 

R.  JONES  (Trebor  Aled). 
Talybont,  Ceredigion, 

lonawr  Ifed,  1916. 


RHAI  O  SYLWADAUR  CYHOEDD 
AR  Y  DDARLITH. 

ta 

"  Celt  Llundain." 

"  Trebor  Aled  oedd  arweinydd  y  noson,  ac  yn  wir, 
arwr  y  cyfarfod.  Traddododd  annerchiad  bywiog  i'r 
aelodau  ar  Talhaiarn  a'i  weithiau.  Cadeiriwyd  gan 
Evan  Griffiths,  Ysw.,  Chelsea,  ac  ymysg  y  presenolion 
yr  oedd  William  Jones,  Ysw.,  A.S.,  Robert  Williams, 
Ysw.,  F.R.I.B.A.,  L.C.C.,  T.  V.  Roberts,  B.Sc,  ac 
eraill." 

"  Seren  Cymru." 

"  Ceir  syniad  pur  gywir  am  y  dyn  a'i  athrylith  mewn 
modd  trefnus,  iaith  gymeradwy,  a  syniadau  neillduol  o 
barchus  a  gwerthfawrogol.  Yr  oedd  eisiau  darlith 
deilwng  yn  y  man  y  traddodwyd  hon,  ac  y  mae  y 
ddarlith  a'r  cynnulliad  yn  taro  eu  gilydd  yn  ardderchog." 

"  Seren  Gomer." 

"  Bydd  yn  dda  gan  laweroedd  gael  delweddiad  mor 
fyw  o  wynebpryd  un  oedd  unwaith  yn  rheng  flaenaf 
beirdd  a  cherddorion  Cymru.     Y  mae  cynwys  y  llyfryn 

wedi  ei  gyfleu  yn  gryno  a  diwastraff,  y  difyniadau 
yn  nodweddiadol,  a'r  iaith  a'r  arddull  yn  lân  a  swynol. 
Dylai  llyfrynnau  tebyg  i  hwn,  yn  cadw'n  fyw  enwogion 
Cymru,  ac  yn  Uenwi  meddyliau  yr  ieuainc  â'u  nodwedd- 
ion  a'u  rhinweddau,  gael  lle  ar  bob  aelwyd  yng 
Nghymru." 

J.  E.  Oldfield,  Esq.,  J.P..  Bettws-yn-Rhos. 

"  Let  me  thank  you  for  your  address  on  '  Talhaiarn,' 
which  I  have  read  with  great  interest.  I  well 
remember  his  geniality,  kindness,  and  savoir-vivre." 

Elias  Jones,  Esq.,  J.P.,  Llandudno. 
"  Very  interesting  reading." 

D.  Emlyn  Evans,   Ysw.  (yn  y  "  Cerddor  "). 
"  Dyddorol  a  darllenadwy." 

Mrs.  Cecil  Popham,  Arun  House,  Horsham. 

"  Yr  ydwyf  wedi  ei  ddarllen  gyda  llawer  o  ddyddor- 
deb." 

Rev.  D.  R.  and  Mrs.  Jones,   Weston  Rhyn. 

"  We  found  it  most  interesting.  It  is  gratifying  to 
know  that  Talhaiam  is  afîectionately  remembered 
by  his  countrymen.  Will  you  please  send  six 
copies  ?  " 

M r.  Tom  Owen,  Hafod  Elwy. 

"  Yn  onest  ddiweniaeth  gallaf  ddweud  ei  fod  yn 
ddyddorol  iawn,  ae  yn  union  yr  hyn  allesid  ddisgwyl 
ar  y  bardd  gwladgar  a  glân  ei  galon." 

Parch.  J.  Symlog  Morgan,  Castell-N  ewydd-Emlyn. 
"  Y  raae  '  Tal '   yn  fyw  ger  bron  y  darllenydd." 

Professor  T.  Witton  Dames,  B.A.,  Ph.D.,  D.D.,  Bangor. 

"  I  read  your  lecture  on  '  Talhaiarn '  directly  it 
came  with  immense  pleasure  and  profit.  That  lecture 
ought  to  be  bought  by  the  thousands.  I  knew  nothing 
of  Talhaiarn  before  ;  now  I  know  him,  and  something 
of  his  work,  thanks  to  Trebor  Aled." 

Sir  J.  Herbert  Roberts,  Bart.,  M.P. 

"  Gadewch  i  mi  ddiolch  i  chwi  yn  gynhes  am  hanes 
ac  athrylith  Talhaiarn.  Cefais  bleser  mawr  wrth  ei 
ddarllen." 

R.  Peregrine,  Esq.,  Rugby  Avenue,  Neath. 

"  Many  thanks  for  your  work  on  Talhaiarn.  The 
only  fault  that  I  have  to  find  with  it  is,  that  there  is 

not  enough   of  it I  have  enjoyed  reading 

it  very  much  ;  I  liked  old  '  Tal '  (as  he  used  to  be 
called)  immensely.  I  saw  and  heard  him  in  Swansea 
National  Eisteddfod  in  the  year  1863,  and  in  Carmarthen, 
1867.    What    a    splendid    conductor    and    platform 

speaker  he  was  !  Some  of  the  speeches  in  his  volumes 
are  very  fine,  especially  the  one  delivered  at  Rhuddlan 
Eisteddfod  very  many  years  ago.  He  was  also  an 
excellent  singer.  I  heard  him  and  '  Owain  Alaw ' 
singing  '  penillion  '  together  several  times.  '  Tal ' 
was  true  to  nature,  and  never  better  than  when 
composing  and  singing  songs.  And  what  a  racy  writer 
he  was  in  both  languages  !  Is  it  too  much  to  hope 
that  a  new  edition  of  his  works  will  soon  be  published  ? 
Good  old  '  Tal !  '  I  knew  him  well !  A  grand  Welsh- 
man,  true  poet,  natural,  clever,  and  witty." 


"Dyna  lûn  bardd  doniol,  na  bu — i'w  gael 
Ffraethach  gŵr  yn  Nghymru  ; 
Mae'n  dàl  y'mhlith  mwyn  deulu, 
Enwog  iawn  yr  awen  gu." 

— Risìart  Ddu  o  Wynedd. 


"  Talhaiarn." 
(Yn  anterth  ei  ddydd.) 


TALHAIARN     GAN     RAI    O'I 
GYDOESWYR. 


"/"^YMRO  yn  caru  Cymru,  Cymro,  a  Chymraeg, 
V^  ydyw  Talhaiarn ;  a  cherir  ef  gan  y  rhai  a 
gawsant  yr  hyfrydwch  o  gymdeithasu  ág  ef  fynychaf. 
Y  mae'n  ysgolhaig  campus,  mewn  sefyllfa  barchus,  ac 
yn  un  na  all  edrych  ar  Gymro  mewn  gwasgfa  heb  ei 
gynnorthwyo'n  haelfrydig. 

"  Ei  fedrusrwydd  areithyddol  sydd  fawr,  ond  iddo 
gael  pwnc,  lle,  ac  amgylchiadau  cyfattebol  i'r  bywiog- 
rwydd  â'r  hwn  yr  olrheinia  efe  ei  destyn.  Ei  lais  canu 
sydd  fwynaidd,  ei  fîraethineb  a  siriola  bob  cyfeillach  lle 
byddo ;  ac  os  oes  rhyw  un  heb  ei  barchu,  rhaid  fod  yr 
un  hwnw  heb  ei  adnabod. 

"  Ymddifyra  Talhaiarn  mewn  Hynafiaeth,  a  mynych 
yr  ymollynga  i  gyfansoddi  dyrifìau  o  duedd  addysg- 
iadol  mewn  dull  a  duedda  un  i  wenu,  ond  medr  ef 
gysylltu  meddyliau  mawreddog  wrth  eu  gilydd  mewn 
modd  cywrain  ;  ac  un  siampl  o'i  fedrusrwydd  yn  hyny 
yw  yr  Awdl  ar  y  Greadigaeth." 

— GOLYGYDD    "  Y  WAWB." 

(Swyddfa  D.  Evans,  Caerdydd  gynt). 

"Daliai  sylw  ar  dlysolion — anian 
Yn  ei  holl  amrywion  ; 
Ond  Aeres  Eden,  dirion, 
Oedd  yn  wledd  i'w  awen  lon. 

"  Ymlenwodd  i'w  molianu — â  chain  serch, 
Nes  oedd  beirdd  yn  gwenu, — 
Wrth  wel'd  bardd,  llonfardd  pob  llu 
Gwedi  'i  iawn  lygad-dynu. 

"  Yn  eigion  ei  galon  gu, 
Cariad  oedd  yn  cordeddu. 

"  '  Byd  da,'  'n  llawn  '  bwyd  a  diod,' 
Arian  ac  aur  yn  ei  gôd. 

"  Esgyned  mewn  rhwysg  union — i'r  gadnir, 
Gwedi  trechu  'r  pigion  ; 
Oferedd  mwy  i  feirdd  Môn 
Fyth  heriaw  y  fath  wron." 

— Ioan  Madog. 

"  Tra  perchir  talent  nodedig  blentyn, — 
Athrylith  Natur,  bûr, — a  thra  Berwyn  ! 
Enw  ein  hanwyl  Dalhaiarn  ennyn 
Fynwes  addoliant  fewn  oesau  i  ddilyn  ; 
A'i  yni  grêf  ef  a  fyn — fri'r  dalaeth, 
A'i  chariad  helaeth  tra  chwery  telyn. 

"  Amrywiaeth  odiaeth  ei  amgyffredion 
Yn  amlwg  iddo  wna  demlau  gwyddon  : 
Doniau  ac  elwch  ordaniai  'i  galon, 
Awen,  arabedd,  hj^awdledd  prydlon  ; 
Gwîn  newydd  ei  ganeuon — ogleisia 
Archwaeth  ei  Walia  tra  chwŷth  awelon." 

— Gwilym  Cowlyd. 

"  Mae  y  tafod  ffraethlym  wedi  tewi  am  byth,  y  mae 
y  llaw  a  fu  yn  ysgrifenu  teimladau  tyneraf  y  genedl, 
mewn  caneuon  melusber,  wedi  oeri  yn  yr  angeu,  y 
mae  y  galon  a  fu  yn  anadlu  gwladgarwch  diledryw, 
mewn  pennilhon  melodaidd,  wedi  peidio  a  churo  am  byth. 

"  Talhaiarn  oedd  pobpeth  bron  yn  myd  y  beirdd. 
Byddai  ei  enw  ymhob  cylchgrawn  a  phapur  bron, 
ac  yr  oedd  melusder  ei  odlau  yn  demandìo  iddo 
anrhydedd  a  safle  uchel  yn  mysg  ei  frawdoliaeth  farddol. 

"  Pe  buasai  cadair  yn  cael  ei  rhoddi  am  gân  wladgarol, 
neu  ryfel-gan,  neu  gân  serch,  neu  gân  ogan,  'rwy'n 
llêd  sicr  mai  Talhaiarn  a  gawsai  yr  anrhydedd  o  eistedd 
ynddi. 

"Daeth  yn  Uêd  ieuanc,  mewn  cymhariaeth,  i  sylw 
fel  archadeiladydd  o  gryn  alluoedd.  Aeth  ymaith  i 
Loegr,  lle  y  daeth  yn  fuan  i  fri  mawr,  fel  un  o  alluoedd 
anghyffredin  yn  y  gelfyddyd  hon.  Gellir  canfod  yn 
hawdd  ei  fod  yn  ben  y  rhestr  fel  architect,  pan  y  dywedir 
ei  fod  ef  yn  un  o'r  rhai  oedd  yn  cynnorthwyo  Syr  Joseph 
Paxton  i  weithio  allan  ei  gynllun  ardderchog  ar  y 
Palas  Grisial  cyntaf,  yn  1851. 

"  Caiff  ei  lwch  a'i  goffadwriaeth  huno  mewn  distaw- 
rwydd  pruddaidd,  a  diamheu  y  caiff  ei  ganeuon  eu  canu — 
'Tra  rhAd  Elwy  trwy  rô  y  dolydd.'" 

— Mynyddog  (yn  "  Y  Geninen") 

"  Yr  oedd  Talhaiarn  a  Mynyddog  yn  deall  anhebgorion 
barddoniaeth  ganeuol  yn  lled  drwyadl.  fel  y  prawf 
eu  gweithiau  yn  y  cyfeiriad  hwn.  Sylwer  ar  "  Hen 
Walia  yw  f'  Anwylyd,"  gan  Talhaiarn,  sylwer  hefyd  ar 
"  Mae'r  Haul  yn  dod,"  gan  Mynyddog.  Deallai  y 
ddau  awdwr  a  enwyd,  ac  yn  enwedig  Talhaiarn,  y 
matter  hwn  yn  dda." 

— Ceulanydd  (yn  ei  draithawd  ar  "  Ceiriog") 

"Talhaiarn  oedd  yr  arweinydd  Eisteddfod  goreu  a 
welsom  erioed.  Yn  Eisteddfod  Dinbych,  1860,  y 
gwelsom  Talhaiarn  gyntaf,  efe  oedd  yr  arweinydd.  Yr 
oedd  y  pryd  hwnw  ychydig  dros  haner  cant  oed  ;  ei 
wallt  tua'r  godre  yn  dechreu  britho,  â  chap  du  o  felfed 
am  ei  ben  yn  cuddio  coryn  wedi  moeli.  Dyn  ydoedd 
o  faintioH  canolig,  llydan,  ysgwyddog.  Hobiai  hyd  y 
llwyf an  ;  ond  er  ei  fod  yn  dyoddef  yn  drwm  gan  y 
droedwst,  methem  ddyfalu  pa  un  ai  efe  ynte  Syr  Watldn, 
y  cadeirydd,  a  edrychai  siriolaf. 

"  Ond  ei  ganeuon, — y  mae  arogledd  maes  o  flodau 
arnynt  hwy  ;  neu,  a  newid  y  gymhariaeth,  y  maent  mor 
beroriaethus  a  chân  yr  ehedydd  pan  yn  codi  o'i  fwth 
gweiriog  ar  fore  haul  tesog  yn  Mehefin.  Nid  oes  angen 
cysylltu  Uiaws  o  honynt  â  miwsig,  canys  y  mae  eu 
hyseinedd  hwy  eu  hunain  yn  fiwsig.  Hyd  oni  chododd 
Ceiriog,  nid  oedd  neb  yn  Nghymru  i'w  •  gystadlu  â 
Thalhaiarn  am  gân  bert,  awenyddol  Gymreig.  Deallai 
ef  elfenau  cerddoriaeth  yn  well  na'i  gyd-fardd  o  Gaersws  ; 
ac  yr  oedd  wedi  derbyn  manteision  i  adnabod  llafar- 
gân  trwy  ei  hîr  drigiant  yn  Llundain,  na  chafodd  Ceiriog 
mohonynt.  Er  fod  lliaws  o'i  ganeuon  wedi  eu  cyfan- 
soddi,  fel  y  dywedir,  to  order,  etto  llifant  mor  naturiol 
a  dwfr  yr  afon. 

"  Efe,  mae'n  ddiau,  oedd  prif  fardd  y  gân  yn 
Nghymru  rhwng  y  blynyddoedd  1850  ac  1860.  Cyfan- 
soddodd  ugeiniau  o  ganeuon  penigamp  ar  gais  ac  at 
wasanaeth  prif  gerddorion  Cymreig  ei  oes,  megis, — 
Pencerdd  Gwalia,  Brinley  Richards,  Owain  Alaw,  &c. 

"  Adwaenai  Tàl  nôd-angen  cerdd  i'r  dim  ;  ac  yr  oedd 
cerddoriaeth  yn  y  gân  cyn  y  gollyngai  hi  o'i  law  i'r 
cerddor." 

— Llyfrbryj  (yn  "  Y  Geninen") 


"  Talhaiarn." 

(Yn  niwedd  ei  oes.) 

"  Tymhestl  ar  genedl  Gwynedd — wyrodd  ben 
Fardd  y  beirdd  o'i  orsedd ; 
Mae  Gwalia  'n  ddiymgeledd, 
A  dyn  y  byd  yn  y  bêdd. 

"  Tàl  anwyl,  wyt  dawel  hynod — mewn  bêdd, 
A  minau  bob  diwrnod 
Dan  gwmwl  wrth  feddwl  fod 
Dyn  o  d'awen  dan  dywod. 

"  Cariad  at  ei  wlad  bert,  lon, — lyw  doniol ! 
Daniai  ei  bennillion ; 
Collai  Tàl  waed  ei  galon, 
A  mwy  na'i  waed  er  mwyn  hon. 

"  Ow  !  priddwyd  campwr  addien — ac  eilun 
GwaHa  a  Cheridwen ; 
Tan  Yw,  ca'dd  plentyn  awen 
Wely  du  yn  ei  wlad  wen." 

Dewi  Hafhesp. 


EI   YMWELIAD   AG   EBEN   FARDD, 
CLYNOG. 


DAETH  Talhaiarn,  rhad  arno, 
Tua  Chlynog  ;  fryniog  fro  : 
Gwelwn  ŵr  o  bryd  glân  iawn, 
Digystudd,  dwyrudd  diriawn  : 
A  thro  olwyn  athrylith 
Yn  ei  lygaid  nid  rhaid  rhîth  : 
A'i  wallt  trwm  yn  hollt  yr  iâd, 
0  wawr  wineu  'n  ei  raniad  : 
Ei  farf  laes  a  fwriai  flew 
I'w  eofndal  fron  lyfndew  : 
A'i  osodiad  fel  sawdwr 
011  yn  ddel  a  lluniaidd  ŵr. . 

"  Mae  hwn  yn  fwyn  mewn  iawn  foes, 
Ni  fyn  i'w  elyn  waewloes  : 
Dyn  yw  hwn  edwyn  anian, 
A  thôn  moes  ei  thannau  mân  ; 
O'i  rîn  bêr  mae  'i  air  yn  baill, 
A'i  law'n  gafael  yn  gyf aill : 
Mae  'n  ganu,  mae  'n  garu  i  gyd, 
Yn  doddion  o  ddedwyddyd. 

"  Dyn  yw  '  Tàl '  a  dawn  teilwng, 
0  nôd  têg,  Awen  a'i  twng ; 
Ei  mab  yw,  mae  ei  bywyd 
A'i  nôdd  hael  ynddo  o  hyd." 

— Eben  Fardd. 
18 


EI     GOFGOLOEN. 

A 

("  Is  yr  ywen  ddu  ganghenog.") 


TALHAIARN 


"\7N  wyneb  y  tystiolaethau  cryfion  ddifynwyd,  a'r 
1  hyn  a  wyddom  ein  hunain  am  y  gwrthddrych 
uchod,  hawdd  y  gallwn  ddywedyd  nad  oes  yn  myd 
Uenyddiaeth  y  Genedl  Gymreig  ond  ychydig  iawn  o 
enwogion  y  gorphennol  a'u  henwau  yn  fwy  hyspys  nac 
enw  yr  hwn  y  mae  genym  yr  hyfrydwch  o  geisio  sôn 
am  dano  yma. 

Brodor  oedd  ein  gwrthddrych  o  Lanfairtalhaiarn, 
Sir  Ddinbych.  Ganwyd  ef  Ionawr  19eg,  1810,  ac  yn  yr 
un  gymydogaeth  y  bu  farw,  ar  yr  17eg  o  Hydref,  1869, 
yn  bedair-ar-bymtheg  a  deugain  mlwydd  oed,  a 
chladdwyd  ei  weddilüon  marwol  y'mynwent  y  "  Llan  ar 
fîn  y  lli,"  chwedl  ef  ei  hunan,  sef  mynwent  eglwys  plwyf 
Llanfairtalhaiarn ;  a  gosodwyd  colofn  hardd  i  nodi 
"  man  fechan  ei  fêdd."  Ar  y  golofn  ceir  yr  englynion 
canlynol,  y'nghyda'r  manyüon  arferol  a  fyddont  ar 
feini  beddau  yn  gyffredin  : — 

"  Is  y  golofn  ddŵys  gwelwch — yr  huna 
Gŵr  anwyl  mewn  heddwch  ; 
Awdwr  cân  a  diddanwch 
Ei  wlad,  anrhydedd  i'w  lŵch. 

"  Y  maen  hwn  guddia  mewn  hêdd — brofedig 
Brif-awdwr  o  Wynedd ; 
Ow,  rifo  bardd  mor  ryfedd, 
Addfwynaf  ŵr,  i  ddwfn  fêdd. 

"  Ei  barodlawn  bêr  hyawdledd — a'i  fyth 
Gyfoethog  arabedd, 
A'i  gân  gŵyd  ei  ogonedd 
A'i  fawl  byth  uwch  gafael  bêdd. 

"  Talhaiarn  etto  oleua — ei  wlad, 
A'i  lên  ardderchoca' ; 
Rhyw  ail  gôf  anfarwol  ga, 
Gu  eilydd  !  tra  bo  Gwaha." 

Prin  y  mae  angen  crybwyll  mai  o  deuluoedd  Cymreig 
yr  hanai,  pan  yr  adgofiom  mai  enwau  ei  rieni  oeddynt 
Gwen  a  John  Jones,  ac  adnabyddwyd  yntau  wrth  yr 
enw  cyífredin  John  Jones  cyn  iddo  ddyfod  i  wisgo  yr 
enw  perseiniol  Talhaiarn,  wrth  ba  un  yr  adnabyddir 
ef  bellach  mor  ddigamsyniol  y'mhlith  swynol  feibion 
cerdd  Cjonru. 

Tra'n  cyfeirio  at  ei  rieni,  dyddorol  yw  meddwl  am  ei 
bennillion  tyner  i'w  anwyl  fam,  gydag  ambell  gyfeiriad 
prydferth  ynddynt  at  ei  dad.  Wele  rai  o  honynt, 
yn  cyfarch  ei  fam  : — 

"Pwy  ŵyr  pa  faint  o  ddagrau  serch  wylasoch  ar  fy 

ngwêdd 
Wrth  i  chwi  feddwl  am  fy  nhaith  trwy'r  dyrys  fyd  i'r 

bêdd? 
Pwy  ŵyr  pa  faint  o'ch  gwenau  heirdd  dywynent  ar 

fy  mryd, 
Pan  dybiech  byddai'ch  mab  yn  ddyn  llwyddiannus  yn 

y  byd  ? 

í4  Bu  llawer  tro  er  hyny  o  fewn  fy  anwyl  wlad  : 
Collasoch  chwi  eich  ffyddlon  ŵr,  a  minau  dirion  dad, 

Er's  ugain  mlynedd,  bellach,  er  galar  mawr  i  mi, 
A'm  brodyr  a'm  chwiorydd,  a  galar  mwy  i  chwi. 

"  Pwy  fel  efe  mor  onest,  mor  ddiwyd  efo'i  waith, 
Mor  dyner  efo'i  deulu,  mor  ddistaw  ar  ei  daith  ? 
Mor  gywir  yn  ei  gariad  i  chwi  a  minau,  mam, 
Ni  wyrai  o'i  ddyledswydd,  ni  fynai  wneuthur  cam. 

"  Mae  nagrau  ar  y  papur  wrth  feddwl  am  fy  nhad, 
Sy  a'i  eilun  wedi  ei  seilio  tu  mewn  i'ch  mynwes  f  âd  ; 
Ni  phrynai'r  byd  eich  cariad,  wrth  feddwl  am  ei  wêddf 
Nis  byth  anghofiwch  mono  nes  huno  jai  ei  fêdd. 

"  Pe  buaswn  i  mor  dduwiol  a  moesol  a  fy  mam, 
Rhodiaswn  hyd  yr  union  ífordd  yn  lle  y  llwybr  cam  ; 
Ni  chawswn  ofid  calon  ymysg  morwynion  ffôl, 
A'r  meddwon  mewn  oferedd,  a'r  gwatwar  ar  eu  stôl. 

"  Troseddais  a  gwasgerais,  ymffolais  yn  fy  ffyrdd, 
Fel  Solomon  a  Dafydd,  a  miloedd  mwy,  neu  fyrdd  ; 
Er  hyn  i  gyd  mae  llygad  Duw  i'm  gwylio  ymhob  lle, 
Efallai  deuaf  wedi  hyn  yn  un  o  blant  y  Nê." 

Flynyddoedd  jm  ol,  clywais  un  oedd  yn  gwybod  hanes 
teulu  Talhaiarn,  yn  dweud  wrthyf  fod  tad  Talhaiarn 
yn  berthynas  i  un  o  rieni  gŵr  enwog  arall,  enwog  yn 
hanes  dawn  a  dysg  y  deyrnas  hon  ;  a'r  hwn  sydd  fyw 
pan  yr  ysgrifenwn,  ac  yn  fawr  ei  ddefnyddioldeb  ;  neb 
llai  na'r  dysgawdwr  athronyddol,  Syr  Henry  Jones, 
M.A.,  Ll.  D.,  Glasgow,  a'r  hwn  a  ddygwyd  i  fyny  yn 
yr  un  dyffryn  a  Thalhaiarn,  o  fewn  ychydig  filltiroedd 
i'w  gilydd,  ond  wrth  gwrs,  yn  ddiweddarach  o  ran  amser. 

Yr  oedd  Gwen  Jones,  mam  Talhaiarn,  yn  chwaer 
dirion  a  chrefyddol  ei  hyspryd,  yn  aelod  ffyddlawn 
gyda'r  Bedyddwyr  yn  ei  chartref,  a  chredwn  fod  ei 
phriod  hefyd  un  adeg  yn  mynychu  yr  un  cynulliad ; 
ac  er  fod  Talhaiarn  yn  barchus  iawn  o'i  rieni  ac  o'u 
crefydd,  nes  meddu  cariad  angerddol  tuag  attynt,  yn 
neillduol  felly  tuag  at  ei  anwyl  fam,  er  hyny,  fel 
eglwyswr,  ran  fwyaf ,  o  ran  ei  grefydd,  yr  adnabyddwyd 
ef ;  a  dichon  fod  ei  symudiadau  o  Gymru  i  breswylio 
yn  Lloegr  ac  yn  Ffrainc  yn  rhan  fawr  i  gyfrif  am  hyny. 
Ond  nid  ar  bwys  unrhyw  wasanaeth  uniongyrchol 
ynglŷn  â  chrefydd,  fel  llawer  o'i  gyd-genedl,  y  daeth 
efe  yn  eiddo  mor  gyhoeddus  iddi,  eithr  yn  hytrach  fel 
bardd-gerddor  galluog,  llefarwr,  ac  ysgrifenwr  llen- 
yddol.  Ac  yn  yr  ystyron  hyny,  yn  bennaf,  o  lawer, 
y  mae  a  wnelom  â'r  gwrthddrych  yn  hyn  o  ymdrech  ; 
tra  ar  yr  un  pryd  mae  yn  hawdd  cydnabod  fod  yn  y 
darnau  goreu  o'i  eiddo  fírwd  grêf  o  wirionedd  a  gonest- 
rwydd  yn  llifo,  ac  yn  rhwym  o  droi  yn  fantais  ryw 
ffordd  neu  gilydd,  hyd  yn  nod  i  grefydd  ei  hun. 

Ymddengys  iddo  feddiannu  mwy  o  fanteision  boreu 
oes  na'r  cyffredin  o'i  gydwladwyr ;  heblaw  ei  fod  wedi 
cael  ei  ddwyn  i  fyny  dan  nodded  mam  ragorol,  cafodd 
hefyd  y  meithriniad  addysgol  goreu  oedd  yn  gyrhaedd- 
adwy  yn  ei  oes  ac  yn  ei  ardal ;  ac  i  blentyn  natur  fel 
"Tal,"  yr  oedd  swynion  eithriadol  hyd  yn  nod 
y'ngolygfeydd  y  fro  dirion  y'mha  un  y  gwelodd  gyntaf 
oleuni  dydd.  Yn  ei  fachgenoed  cafodd  anadlu  awyr 
bûr,  ac  yfed  dyfroedd  iachusol.  Cafodd  lwybrau 
dìíyT  i'w  rhodio  hyd  lethrau  rhamantus  minion  dyffryn 
3^:  Elwy.  Ar  lawer  boreu  têg  y'ngwanwyn,  cafodd  y 
cyfleusdra  goreu  i  wrando  a  mwynhau  peroriaeth  felus 
adar  mân  y  llwyni,   hyd  y  llechweddau  ger  llaw,   a 

chafodd  gyfleusdra  dyddorol  hefyd  i  adnabod  arferion, 
ac  i  deimlo  dylanwad  meibion  a  merched  y  broydd 
mwyaf  neillduedig  a  phrydferth.  Ymddygodd  yntau 
yn  anrhydeddus  tuag  attynt  oll,  trwy  fanteisio  arnynt 
yn  yr  ystyr  oreu,  gan  yfed  i'w  yspryd  awenol  fwynhad 
beunyddiol  yn  eu  cymdeithas,  yn  ogystal  a'u  defnyddio 
fel  moddion  dadblygiad  i'r  talentau  eithriadol  oedd  yn 
ei  feddiant. 

Y'ngoleu  yr  hyn  a  grybwyllwyd,  jmghydag  ymdrech 
bersonol  a  pharhaus  yn  íîordd  diwylliant  a  dyfalwch 
hefyd  gyda'i  alwedigaeth  feunyddiol  fel  pensaer 
(architect),  daeth  Talhaiarn  yn  un  o'r  dynion  mwyaf 
dylanwadol  yn  hanes  ei  oes  i'w  genedl.  Gweithiodd 
ei  ffordd  o  fod  yn  fachgen  cyffredin  ei  olwg,  mewn 
pentref  gwledig,  i  fod  yn  archadeiladydd  boneddigaidd 
yn  Llundain  a  Pharis.  Ond  er  ei  holl  ddyrchafìad  yn 
yr  ystyr  fydol,  parhaodd  i  gofio  ac  anwylo  gwlad  ei 
enedigaeth,  a  defnyddiai  bob  cyfleusdra  dymunol  i'w 
dyrchafu  yn  marn  a  theimladau  cenhedloedd  eraill. 
Ac  i  brofi  maint  ei  ddyddordeb  yn  Nghymru  tra  ymhell 
o  honi,  difynwn  yma  rannau  o'i  lythyrau  at  Eben 
Fardd,  y  naill  o  Loegr  a'r  Uall  o  Ffrainc  : — 

"  Mentmore,  Leighton, 
Btjcks, 

Mawrth  Ifed,  1855. 
Anwyl  ac  Enwog  Brif-fardd, 

Y  mae  pob  tebygolrwydd  y  byddaf  yn  cychwyn 
i  Ffrainc  yn  mhen  y  mîs  neu  bum'  wythnos,  a  phwy 
a  ŵyr  pa  un  ai  llês  ai  afles  a  fydd  hyny  i  mi  ?  Mae 
dyn  yn  dychymygu,  ond  Duw  sy'n  trefnu.  Yr 
ydym  yn  myned  i  adeiladu  palas  gogoneddusach  na 
Mentmore  i'r   Baron   James   Rothschild,   oddeutu 

pum'  milldir  ar  hugain  tu  hwnt  i  Paris,  yr  hwn  a 
gŷst  dros  gan'  mil  o  bunnau,  ac  os  penderfyna 
Syr  Joseph  Paxton  fy  ngyrru  yno,  neu  yn  hytrach, 
os  caniatta  ein  Barwn  ni  yma  i  mi  fyned,  bydd  fy 
lle  yn  well  a  nghyflog  yn  uwch.  '  Am  arian  mae 
pob  ymyraeth,'  medd  rhywun,  ac  y  mae  yn  gofyn 
cryn  lawer  o  arian  i'm  cadw  i,  yn  fy  null  gwastraffus 

0  fodoli  yn  y  byd  helbulus  yma.  Dymuniad  fy 
nghalon  fa'i  byw  yn  Nghymru,  pe  ba'i  genyf  fôdd, 
ond  ni  ddymunwn  weithio  am  fy  nhamaid  yn 
Nghymru  mewn  un  modd,  o  ganlyniad,  rhaid  i  mi 
ddilyn  fy  nhrwyn  lle'r  arwain  tynged,  er  cael  prês 
yn  y  boced.  A  dweud  y  gwir,  yr  wyf  yn  trachwantu 
myned  i  Gâl,  o  drwst  a  byddariaeth  helyntion 
dwy  a  dimai  beirdd  Cymru.  Tybiaf  fod  natur 
wedi  camgymeryd  wrth  ddewis  Cymru  yn  lle  Ffrainc 
yn  wlad  fy  ngenedigaeth,  oblegid  yr  wyf  yn  haner 
Ffrancwr  o  anian  ;  hyny  yw,  yr  wyf  yn  hoffi  wit, 
ease,  elegance,  and  gaiety  yn  fwy  na  doethineb  na 
philosophi.  Ni  hoffwn  byth  eich  swydd  chwi  o 
fod  yn  feirniad  Eisteddfodol,  a  gorfod  darllen, 
pwyso,  a  chlorianu  pob  math  o  ysgymun-bethau, 
a  nithio  ffioled  o  fanus  cyn  cael  tair  gwenithen. 
Gwarchod  pawb !  Beth  pe  clywai'r  beirdd  fi  ? 
Mi  fyddai'n  helynt. 

I  droi'r  stori.     Bu  sŵn  ddwy  flynedd  neu  dair  yn 

01  fod  y  Rothschild  yn  bwriadu  prynu  gwlad 
Canaan,  ac  ail-adeiladu  Teml  Jerusalem.  Beth, 
meddech,  pe  bai  achos  i  chwi  gyfarwyddo  llythyr 
ataf  cyn  pen  pum'  mlynedd  (os  byddis  byw)  fel 
hyn:— 

"Talhaiarn,  Clerk  of  the  Works, 

Solomon's  Temple, 

Jerusalem, 

ac  i  minau,  o'r  ochor  arall,  eich  gwahôdd  chwi  yno 
i  gyfansoddi  Awdl  odidoccach  (os  oes  modd)  ar  yr 
ail  adeilad  nac  ar  y  dinystriad  ! 

Gyda'm  cofiannau  carediccaf  atoch  chwi  a'r 
teulu. 

Ydwyf, 

Yr  eiddoch  yn  serchlawn, 

TALHAIARN." 

,  Yn  mhen  tair  blynedd  a  haner  wedyn,  ysgrifenai  at 
yr  un  gŵr  o  Ffrainc,  a  dywedai  fel  hyn  cyn  diwedd  ei 
lythyr  :— 

"  Yr  ydym  yn  adeiladu  palas  gogoneddus  yma 
i'r  gŵr  cyfoethocaf  yn  y  byd.  Fe  gŷst  y  palas,  y 
parc,  a'r  rhodfeydd  oddeutu  dau  can'  mil  o  bunnau 
cyn  y  cyflawn  orphenir  hwynt. 

Nis  gwn  yn  iawn  pa  faint  o  fisoedd  y  byddaf 
yma  eto,  ond  y  mae  fy  nghalon  yn  hiraethu  am 
wibdaith  drwy'r  hen  Gymru  anwyl.  Yr  wyf  wedi 
meistroli  yr  iaith  Ffrancaeg  yn  o  lew  yrwan,  yn  ei 
darllen  hi  yn  rhugyl,  ac  yn  ei  siarad  yn  symol. 

Gyda  serch  a  pharch, 

Yr  eiddoch  yn  ddiffuant, 

TALHAIARN." 

Fel  llefarwr  cyhoeddus,  yr  oedd  Talhaiarn  wedi  ei 
freintio  â  dawn  eithriadol.  Yr  oedd  ei  hyawdledd  fel 
ffrŵd  lifeiriol  felus,  yn  sicrhau  gyda  dylanwad  cryf 
ddiddanwch  ac  adeiladaeth  i  bob  torf  yn  ei  wyddfod. 
Dylanwadodd  lawer  yn  y  cyfeiriad  hwnw  yn  rhinwedd 
ei  safle  fel  un  o  arweinyddion  eisteddfodol  mwyaf 
derbyniol  ei  oes.  Manteisiai  ar  bob  cyfleusdra  ga'i  fel 
Uefarwr  cyhoeddus  i  ddyfnhau  serch  ei  gydgenedl  at 

lenyddiaeth  ;  i  buro  ei  chwaeth  yn  y  cyfryw,  ac  i  enyn 
ei  sêl  yn  fwy  tanllyd  mewn  gwladgarwch.  Yr  oedd 
iaith  ei  fam,  arferion  diniwed  gwerin  ei  wlad,  bardd- 
oniaeth  a  cherddoriaeth,  ac  yn  arbenig  y  delyn  a'r 
Eisteddfod,  wedi  cael  cysegr  clyd  yn  ei  galon  ;  ac  nid 
yn  unig  yr  oedd  Talhaiarn  yn  alluog  fel  areithydd 
hyawdl  a  dylanwadol,  ac  fel  cynhyrchydd  barddon- 
iaeth  naturiol,  felus,  ond  yr  oedd  hefyd  yn  ddigon 
hyddysg  fel  cerddor  i  allu  dadganu  ei  gerddi  ar  hen 
alawon  hyfryd  ei  wlad ;  a  phan  y  byddai  telynor 
Cymreig  yn  myned  i 

"Dynnu  mêl  o  dannau  mân  " 

y  delyn,  byddai  yntau,  "  Tal,"  yn  fedrus  a  pharod  i 
ddadganu  pennilhon  gyda'r  cyfryw ;  a  deallwn,  trwy 
gantorion  gawsant  y  fraint  o'i  glywed,  fod  mwynder 
telyn  yn  tori'n  hyfryd  yn  ei  beraidd  lais  gedidog.  Y 
mae  etto'n  aros  ambell  un  o'i  gydoeswyr  yn  gallu  cyfeirio 
atto  mewn  adgofion  melusion,  ac  yn  cael  adfwynhâd 
wrth  feddwl  am  y  diddanwch  adlonnol  fu'n  llifo  mor 
hyfryd  i'w  meddiant  yn  ei  anwyl  gymdeithas  gynt. 

Cyhoeddodd  Talhaiarn  dair  o  gyfrolau  trwchus  o'i 
gynyrchion.  Cyhoeddodd  y  gyntaf  pan  ydoedd  yn 
bump  a  deugain  mlwydd  oed.  Cynwysai  hono  tua  450 
o  dudalenau,  a  thanysgrifiodd  ei  genedl  am  dros  saith 
gant  o  gopiau  o'r  cyfryw.  Ymhen  saith  mlynedd  wedi 
cyhoeddiad  y  gyfrol  gyntaf,  cyhoeddodd  yr  ail,  yr  hon 
gynwysai  dros  dri  chant  o  dudalenau,  a  thanysgrifiwyd 
am  oddeutu  chwe'  chant  a  haner  o  gopiau  o  hon 
drachefn.  Cyhoeddodd  y  drydedd  gyfrol  ymhen  saith 
mlynedd  wedyn,  yn  yr  un  flwyddyn  ac  y  bu  farw,  sef 
yn  1869.  Yr  oedd  y  gyfrol  hon  etto  dros  300  o 
dudalenau,  a  nifer  y  copiau  y  tanysgrifiwyd  am  danynt 

yn  cyrhaedd  tua  500.  Yn  awr,  a  chaniattau  fod  nifer 
y  copiau  a  gyhoeddwyd  o  holl  weithiau  Talhaiarn 
yn  gyfyngedig  i  gylch  y  tanysgrifwyr  yn  unig,  gelhr 
deall  fod  yn  agos  i  ddwy  fil  o  gyfrolau  o'i  weithiau  wedi 
eu  gwasgaru,  yr  hyn  sydd  yn  golygu  yn  gyniedrol  dda 
fel  cylchrediad  i  weithiau  unrhyw  fardd  Cymreig  yn 
uniongyrchol  wedi  eu  hymddangosiad  allan  o'r  wâsg. 
A  diau  genym  pe  buasai  holl  weithiau  yr  awdwr  dan 
sylw,  yn  gynnygiedig  ar  fwrdd  y  farchnad  hyd  heddyw, 
y  buasai  cylchrediad  y  cyfryw  yn  parhau  i  gynyddu 
wrth  y  cannoedd ;  gan  fod  enw  "  Tàl,"  ynghydag 
enw  aml  gân  o'i  eiddo,  wedi  myned  bellach  yn  enwau 
anwyl  a  chwbl-deuluaidd  ar  lawer  o  aelwydydd  cynhesaf 
y  genedl,  ac  i  ryw  raddau  yn  enwau  cysegredig  i'r 
calonau  mwyaf  brwdfrydig  mewn  gwladgarwch. 

Pa  ddarllenydd  Cymreig  sydd  heb  wybod  am 
gynnyrchion  poblogaidd  o'i  eiddo,  megis  ei  ddadl 
ddoniol,  "  Siôn  a  Siân,"  a'i  chwedl  ddifyr,  "  Modryb 
Modlan,"  a'r  caneuon  "  Tôn  y  Melinydd,"  "  Mae  Robin 
yn  Swil,"  "  Hywel  a  Morgan,"  "  Chaiíî  neb  ei  ffordd  ei 
hun,"  "  Plygeingan,"  "  Lewis,"  "  Gweno  fwyn  gu," 
"  Peidiwch  a  dweud  wrth  fy  Nghariad,"  "  Siân  fwyn 
Siân,"  «Perl  fy  Nwyfron,"  "  Toriad  y  Dydd,"  "Y 
Gwlithyn,"  "Y  Ddeilen  ar  yr  Afon,"  "Gweddi'r  Deyrnas," 
"  Hen  Walia  yw  f'Anwyiyd,"  "  Molawd  i  Gymru,"  a 
"  Gogoniant  i  Gymru  ?  "  Y  mae  y  rhai  hyn,  ynghyda 
nifer  liosog  o  gynnyrchion  eraill  o'i  eiddo,  wedi  bod  yn 
foddion  diddanwch  dyrchafol  i  feddwl  a  chalon  y  wlad 
a  garodd  mor  angerddol,  ac  a  wasanaethodd  mor 
haelionus  a  ffyddlawn.  Ac  os  ydyw  derbynwyr  caredig 
ei  gyfrolau  yn  prysur  ddiflanu  o  olwg  eu  gwlad  hyd 
ffordd  yr  holl  ddaear,  mae'r  cjŵolau  yn  aros  o  hyd  i 
wasanaethu  oes  arall  sy'n  dilyn,  ac  y  mae  digon  o  fywyd 

awenol,  a  digon  o  wrês  gwladgarol  yn  ei  gerddi  i  barhau 
yn  fywiog  a  gwresog  am  lawer  oes  i  ganlyn ;  a  chyn  y 
peidia  neillduolion  amlwg  Talhaiarn  a  dylanwadu  er 
gwell  yn  myd  llenyddiaeth  Gymreig  yr  oesau  sy'n  dod, 
braidd  na  fyddai  yn  gyson  i  ni  gredu  y  bydd  y  tafod 
mwyaf  hyawdl  ei  barabl  wedi  myn'd  yn  fûd ;  y 
pennill  mwyaf  tlws  wedi  mynd  i  fîwrdd  o  gylch  ein 
hadnabyddiaeth  ;  yr  Eisteddf od  wedi  marw  yn  ngwlad 
Eisteddfodol  y  bryniau,  a  thannau  y  delyn  olaf  wedi 
torri  bob  un. 

Wrth  droi  tudalennau  cyfrolau  ei  gynnyrchion,  cawn 
olygfa  darawiadol  ar  fyd  llydan  ac  amlweddog  ei  allu- 
oedd.  Cawn  ei  fod  yma  yn  torri  allan  mewn  cân  seml, 
chwareus,  yn  cael  ei  gwneud  i  fyny  o  fân  bennillion  pert, 
cwbl-hawdd  i'w  darllen  a'u  dadganu,  hyd  yn  nod  gan  yr 
ieuenctid  gwerinol  fyddont  yn  dwyn  eu  byd  o'r  neilldu 
ynghanol  anfanteision.  Mae  digon  o  symledd  a  phert- 
rwydd  mewn  ambell  gân  o'i  eiddo  i  gymeryd  gafael 
hefyd  yn  myd  meddwl  ysgafn  y  plant.  Mae  yn  nechreu 
y  gân  ddigon  o  swyn  digrifol  i  ddenu  y  darllenydd 
ieuanc,  bron  yn  ddiarwj^bod  iddo  ei  hun,  i  dderbyn  y 
foeswers  grêf  barotôwyd  mor  darawiadol  yn  ei  diwedd. 

Pa  sawl  plentyn  ysgol,  yn  ogystal  a  phlentyn  hŷn, 
yn  yr  hen  wlâd,  fuont  yn  difyrus-ddadganu  cân 
Talhaiarn  dan  y  penawd  "  Tôn  y  Melinydd  ?  " — 

"  Mae  genyf  dŷ  cysurus, 
A  meHn  newydd  spon, 
A  thair  o  wartheg  blithion 
Yn  pori  ar  y  fron. 

"  Mae  genyf  drol  a  cheffyl, 
A  merlyn  bychan,  twt, 
A  deg  o  ddefaid  tewion, 
A  mochyn  yn  y  cwt. 

"  Mae  genyf  gwpbwrdd  cornel 
Yn  llawn  o  lestri  tê, 
A  dreser  yn  y  gegin, 
A  phobpeth  yn  ei  le. 

"  Er  hyn  i  gyd  mae  nghalon 
Yn  brûdd  o  dan  fy  mron 
0  eisiau  Meinir  anwyl 

I  wneud  fy  myd  yn  llon." 

Er  fod  y  gân  hono,  "  Mae  Robin  yn  Swil,"  wedi 
myned  mor  gyffredin  ar  lafar  gwlad  yn  Nghymru  gan 
y  dosbarth  mwyaf  gwerinol,  nes  bod,  bellach,  yn  agored 
i  gael  ei  hanwybyddu  bron  yn  Uwyr,  er  hyny,  mae  rhai 
llinellau  o  honi  yn  ddigon  newydd  a  tharawiadol  i  fyw 
gyda  dylanwad  yn  marn  a  theimlad  y  darllennydd 
gofalus  : — 

"  Mae  Robin  fy  nghariad 
Yn  lliwgar  a  glân, 
Ei  foch  fel  y  rhosyn, 
A'i  wallt  fel  y  frân. 

"  Pan  oeddwn  i  neithiwr 

Yn  gwneud  bara  ceirch, 
Ac  yntau  wrth  wyHo 

Yn  swyno  fy  serch ; 
'Roedd  canwyll  ei  lygad 

Yn  cyneu'n  fy  ngwêdd, 
A  minau  yn  gwrido 

0  gariad  a  hêdd." 

Mae  llawer  o  naturioldeb  a  symledd  gwledig  yr 
amaethwr  ieuanc  gwerinol  yn  dyfod  i'r  amlwg  yn  y  gân 

sy'n  dwyn  yT  enw  "  Hywel  Morgan,"  pryd  y  mae 
"  Tàl  "  yn  disgrifio  Hywel  yn  niurmur  allan  ei  ysgafn- 
helynt  garwriaethol : — 

11  Mae  genyf  dri  cheffyl,  saith  buwch,  a  dau  lo, 
A  chan'  punt  yn  bentwr  mewn  cwpbwrdd  dan  glo, 
A  deugain  o  ddefaid,  ac  ugain  o  ŵyn, 
Ac  ŷd  yn  yr  ydlan,  a  choed  yn  y  llwyn  ; 
'Rwy'n  ifanc  a  diwyd,  a  llawen  fy  ngwêdd, 
Wrth  geibio  a  chloddio,  a  chanlyn  y  wêdd ; 
'Rwy'n  ffarmwr  go  daclus,  a  thipyn  o  'sglaig, 
Am  hyny  tebygwn  y  dylwn  gael  gwraig  ; 
Mae  Janet  yn  loew,  mae  Laura  yn  lân, 
Myfanwy  yn  hoew,  a  melus  ei  chân ; 
Ond  Ellen  Wyn  Elhs  o  Dyddyn  y  Fron 
Yw  gobaith  iy  nghalon  a  chysur  fy  mron." 

Rhaid  cydnabod  hefyd  mai  cân  a  llawer  o*  wirionedd 
ynddi  ydyw  yr  hon  sydd  dan  y  penawd,  "  Chaifî  neb  ei 
fîordd  ei  hun,"  a  gwirionedd  yn  cael  ei  ddweud  mewn 
fîordd  ysgafn  a  difyr.     Difynir  un  pennill  o'r  chwêch  :  — 

"  Mae  gwŷr  a  gwragedd  yn  cael  poen 

A  blinder  ef  o  plant ; 
Neu  pan  fo  ceffyl,  buwch,  neu  oen 

Yn  marw  yn  y  nant ; 
Y  drêth  yn  drom,  y  meistr  tir 

Yn  codi  ar  y  rhent ; 
Benthyca  arian,  methu'n  glîr 

Heb  dalu  ten  per  cent. ; 
'Does  ryfedd  ini  feio'r  byd, 

A  grwgnach  bod  ag  un, 
Rhyw  gwyno  sydd  o  hyd,  o  hyd, 

'  Chaiff  neb  ei  ffordd  ei  hun.'  " 

Pennillion  serch  eithriadol  o  dlysion  sydd  ganddo  dan 
y  penawd  "  Plygeingan,"  yn  arbennig  y  pennill  cyntaf 
o'r  ddau  : — 

"  Pan  fo'r  boreu  glâs  yn  gwawrio, 
Canaf  bennill  i  fy  mûn ; 
Gwylied  undyn  byw  ei  deífro, 
Mwyn  a  melus  y w  ei  hûn ; 
Yn  ei  chŵsg  y  mae'n  breuddwydio 

Bod  hi'n  rhodio  gyda  mi, 
Lle  mae  rhosys  yn  blodeuo 
Ger  y  Llan  ar  fîn  y  lli." 

Mae  y  gân  fechan  sydd  yn  dwyn  yr  enw  "  Lewis  " 
yn  naturiol  a  phert,  a  thrwyddi  hi  rhydd  y  bardd 
awgrym  tarawiadol  fel  y  rhêd  gwir  gariad  yn  gryfach 
na  bydolrwydd  : — 

"  Am  brynu'n  rhâd  a  gwerthu'n  ddrûd, 

Bydd  Einion  yn  llefaru, 
A  brolio'i  aur  y  bydd  o  hyd, 

Nid  dyna'r  ffordd  i'm  caru  ; 
Mae  cariad  '  Lewis  '  fel  y  mêl, 

A'i  wenau  fel  yr  hinon, 
Priodaf  '  Lewis,'  doed  a  ddêl, 

Efe  a  bia  nghalon." 

Digrif  a  chwareus  hefyd  yw  y  llinellau  canJynol  o'i 
eiddo  dan  benawd  arall,  a  diau  eu  bod  yn  gwasanaethu 
fel  cysgodion  ganddo  i  osod  allan  ffeithiau  y  gwyddai 
am  danynt : — 

"  Aeth  Siân  Mari  Morus  i  ganlyn  ei  gŵr 
I  ffair  Abergele,  i  ganol  y  stŵr, 
I  werthu  y  mochyn,  ond  be  oedd  hi  nês  ? 
Hi  gollodd  ei  phoced,  a  chollodd  y  prês. 

"Aeth  Robin  y  Fferwd  â'i  gariad  i'r  ffair, 
Gan  feddwl  gael  pleser  am  ddwyawr  neu  dair ; 
Aeth  Robin  i  dretio  Miss  Nansi  o'r  Glyn, 
Ac  wedyn  i  garu  Miss  Jones  a  Miss  Wyn, 
Ac  felly  mi  gollodd  ei  gariad  ei  hun, 
A  'nawr  y  mae  Robin  yn  byw  heb  yr  un." 

Yn  ei  gân  felus  i  "  Weno,"  ceir  ei  fod  yn  tystio  yn 
happus  i  wirionedd  yr  adnod  sy'n  dweud  fod  cariad  yn 
cuddio  lliaws  o  bechodau  : — 

"  Diniwaid  dy  gusan — 

Melusach  na  gwîn  ; 
Dieuog,  di-bechod,  f'anwylyd ; 

Pe  ba'i  fy  nghamweddau 

I  gyd  ar  dy  fin, 
Cusanwn  hwynt  ymaith  mewn  munyd." 

A  chyn  gadael  y  dosbarth  hwn  o  ganeuon,  temtir  ni  i 
ddifynnu  dau  bennill  swynol  arall,  sy'n  gwneud  i  fyny 
ganig  dirion  i'w  anwylyd  : — 

"  Mae  nghariad  fel  y  Lili  Lân, 

Ac  fel  y  Rhosyn  Coch  ; 
Mae  Lili  ar  ei  gwddw  gwyn, 

A  Rhosyn  ar  ei  bôch  ; 
Mae  gwrid  yn  t'w'nu  yn  ei  gwêdd, 

A  phurdeb  yn  ei  gwên, 
A  gwell  i'r  bardd  na  blodau'r  ardd, 

Bydd  hon  yn  hardd  yn  hên. 

"  Ond  ber  yw  oes  y  blodau  cain, 
Y  lili  syrth  i  lawr, 
A'r  rhosyn  tecaf  yn  yr  ardd 
A  gyll  ei  wiwlwys  wawr ; 

Pan  fyddant  hwy  heb  lun  na  lliw, 

Yn  wyw  mewn  isel  fri, 
Ni  wywa  henaint  flodau  serch 

Y  ferch  a  garaf  fi." 

Wrth  adael  y  caneuon  serch-swynol  hyn,  dyddorol 
yw  nodi  mai  hên  lanc  di-briod  a  digariad  ydoedd  y 
bardd,  a  deallwn  mai  dyna  hanes  eraill  fuont  enwog  am 
serch-ganu  fel  yntau,  megis  Dafydd  ap  Gwilym, 
ynghydag  amryw  eraill  ellid  nodi. 

Melus  iawn  yw  gwrando  ar  Talhaiarn  yn  canmol  ei 
fro  enedigol,  ac  yn  hiraethu  am  dani  mewn  cân  gynes  o 
gariad  tuag  atti : — 

"  Rhyw  hudol  fwyn  hyfrydol  fan 
Yw'r  llan  ar  fîn  y  lli ; 
Melusol  ydyw  cwafriol  gân 

Hedyddion  mân  i  mi ; 
Rhoi'r  clôd  i  Lundain  gain  ei  gwedd, 

A'i  mawredd  ymhob  man, 
Er  hynny  hoffwn  fyw  yn  rhydd 
A  llonydd  yn  ein  llan. 

"  Cawn  yno  groesaw  gan  fy  mam, 

Heb  ofyn  pa'm  y  dois, 
Na'r  achos  imi  droi  yn  ol 

0  siriol  wlad  y  Sais  ; 
Er  cael  cyfeillion  rîf  y  sêr, 

A  mwynder  ymhob  man, 
Hiraethu  wnaf  am  fyn'd  yn  ol 

I'm  genedigbl  lan. 

"  Cael  eiste'n  ymyl  aelwyd  hardd 
Fy  mam,  yn  fardd  o  fri, 
Yn  nghwmni  bechgyn  bochgoch,  iach, 
Mil  mwynach  yw  i  mi." 
c 

Mynega  hefyd  ei  ddymuniad  mewn  cân  arall  i'r  un 
cyfeiriad  : — 

"  Trafaeliais  i  trwy  lawer  Sir, 

A  gwelais  aml  dro  ar  fyd, 
Tra  bu'm  yn  byw  mewn  estron  dîr, 

Dolurus  oedd  fy  mron  o  hyd  ; 
Hiraethu  byddwn  ymhob  man 

Am  wel'd  y  llan  ar  fîn  y  lli, 
Fy  anwyl,  enedigol  lan, 

0  !  dyna'r  fan  mae  nghalon  i." 

Ond  nid  oedd  canu  molawd  i  ran  neillduol  o'i  wlad 
(sef  i'w  gartref)  yn  ddigon  gan  Talhaiarn,  oblegid  yr 
oedd  yn  caru  ei  wlad  a'i  genedl  yn  gyfan  oll,  a  hyny 
gyda  chalon  gywir,  yn  hollol  rydd  a  difalais.  A  dichon 
fod  rhannau  o'i  "  Folawd  i  Gymru  "  yn  rhoddi  mantais 
i  ni  i  deimlo  pa  mor  drymion  yr  ydoedd  curiadau  ei 
galon  gynes  yn  curo  tuag  atti,  hyd  yn  nod  tra  ymhell 
oddi  wrth  y  cyfryw  o  ran  ei  breswylfod. 

"  Henífych  well  i  wlad  fy  nghalon, 
Llwyddiant  iti,  Gymru  dirion  ; 
Bendith  i  dy  feibion  dewrion 

A  dy  ferched  glân  ; 
Peraidd  yw  dy  hynod  hanes, 
I  wresogi  serch  fy  mynwes, 
Tra  bo  ngwaed  yn  llifo'n  gynes, 

Caraf  wlad  y  gân  ; 
Hiraeth  sydd  i'm  llethu 
Am  anwylion  Cymru  ; 
Ow,  na  chawn  fy  mhwrs  yn  Ilawn, 
A  chrêd  a  dawn  i'm  denu  ; 

Adre'n  ol  i  blith  fy  nheulu, 
A  chyfeillion  i'm  croesawu, 
Yn  olynol  gwnawn  folianu 

Cymru,  gwlad  y  gân. 
Cara'r  oen  y  ddafad, 
Cara  mûn  ei  chariad, 
Cara'r  cybydd  bwrs  yn  llawn 
A  dyn  â  dawn  ei  dyniad  ; 
Cara'r  babi  fron  ei  fami, 
Caraf  finau'r  wlad  wy'n  foli ; 
Duw  a  ŵyr  mor  anwyl  imi 

Ydyw  Cymru  lân." 

A  chredwn  fod  gweddi  Talhaiarn  yn  ei  gân  'dan  y 
penawd  "  Calenig  i  Gymru,"  yn  weddi  gwbl-onest,  ddir 
ragrith,  yn  achos  ei  wlad  pan  y  dywedai : — 

"  Gwyn  fy  myd  pe  gwelwn  Gymru 
A'i  llu  anwyl  yn  llawenu, 
A  phob  llan  a  thrêf  yn  crefu 
Mwy  o  gynydd,  mwy  o  ganu  ; 
Dyma  ngwaedd,  a  dyma  ngweddi, 
0  fy  nghalon  i  fy  Ngheli, 
I'r  wlad  hên  lle  cês  fy  ngeni, 
Byd  o  loniant  boed  eleni." 

Rhaid  cydnabod  fod  ambell  fardd  Cymreig  wedi  bod, 
ac  yn  bod,  i'w  ganmol  am  ei  sêl  wladgarol,  ac  am  ei  lafur 
dyfal  a  haelionus  yn  myd  llenyddiaeth  a  chân,  ond  yn 
sefyll  yn  brin  mewn  teyrngarwch  a  chyfeiriadau  eraill 
yn  y  byd  gwleidyddol.  Ond  yr  oedd  Talhaiarn  yn  dra 
gwahanol,  oblegid  nid  yn  unig  yr  oedd  yn  fardd  poblog- 
aidd  ymhhth  y  werin-bobl,  yn  gallu  swyno'r  gwladwr 

syml  fyddai  yn  un  o  ddeiliaid  mwyaf  cyífredin  y  deyrnas, 
ond  yr  oedd  hefyd,  trwy  ei  natur  dda,  ac  arbenigrwydd 
ei  athrylith  urddasol,  yn  cael  sylw  edmygol  gan  y 
dosbarthiadau  uchaf  mewn  awdurdod  yn  ngwlad  a 
theyrnas  Prydain.  Nid  oedd  hyn  yn  hynod  pan 
feddyhom  pa  mor  deyrngar  y  canai  ambell  bryd,  yn  yr 
iaith  Gymraeg  yn  ogystal  ac  yn  yr  iaith  Saesneg.  A 
gwasanaethed  y  llinellau  canlynol  f  el  ychydig  engreiíf  tiau 
o'i  bennillion  teyrngarol  yn  oes  Victoria  : — 

"  Dyro  i'n  Brenhines  ífyddlon, 

Gysur,  grâs,  a  hoen,  a  hêdd,     . 
Prûdd  ac  ysig  yw  ei  chalon 

Am  ei  gŵr  sydd  yn  y  bêdd  ; 
Dyro  iddi  Dy  dangnefedd, 

Craig  ei  noddfa  ydwyt  Ti, 
Tywallt  arni  Dy  drugaredd,     « 

Arglwydd  Dduw,  amddiífyn  hi !  " 


Etto  :• 


Anwyl  blant  hên  Gymru, 

Bob  mab  a  phob  merch, 
Gochelwn  deyrnfradwyr 

Di-synwyr,  di-serch  ; 
Ond  boed  i  deyrngarwch, 

Brawdgarwch  brwd,  gwir, 
Ynghyda  gwladgarwch, 

Orlenwi  y  tir  ; 
Bob  nos  a  phob  dydd 

Y  rhoddwn  trwy  ffydd, 
Ufudd-dod  i'r  goron 

Yn  rhadlon  a  rhydd." 

Etto,  un  engraiíît  berseiniol  arall  yn  yr  un  cyfeiriad : 

"  Diffynwn  ein  Brenhines  lân 

Rhag  arfau,  tân,  ac  oerfel, 
Rhag  pob  rhyw  gecraeth  îs  y  rhôd, 

A  thrafod  drwy  gwrthryf el ; 
Difîynwn  Ryddid  Prydain  glau 

A'i  breintiau  rhag  gwŷr  bryntion, 
Pob  calon  lam  o  serch  i'n  gwlad, 

A  chariad  at  ei  choron." 

Gwelir  fod  awgrym  am  ryddid  yn  y  llinellau  ddifyn- 
wyd,  tra  tybiai  llawer  mai  ceidwadwr  selog  ydoedd 
"  Tàl "  ar  gyfrif  rhai  o'i  syniadau  crefyddol  a  chym- 
deithasol.  Ond  yr  oedd  ef  yn  fwy  rhyddfrydig  ei  galon 
a'i  yspryd  nac  y  tybiai  amryw  ei  fod.  Wrth  gwrs,  yr 
oedd  ganddo  gyfeillion  caredig  yn  perthyn  i'r  ddwy 
blaid  wleidyddol  fel  eu  gilydd  ;  ac  nid  oedd  ef  yn  malio 
gronyn  gyda  pha  blaid  y  tywalltai  allan  ei  ddiddanwch 
melus  mewn  awen  a  chân. 

Un  tro,  ar  adeg  etholiad  prysur,  digwyddai  "  Tàl  " 
fod  yn  bresenol  mewn  cwrdd  pryd  yr  oedd  boneddwr 
ceidwadol  i  annerch  y  cyfarfod  ;  a  chan  fod  yr  ymgeis- 
ydd  hwnw,  ynghydag  eraill  yno,  yn  hollol  hyspys  o 
allu  ac  o  gymhwysder  y  bardd  i  lywyddu  neu  arwain 
unrhyw  gwrdd  cyhoeddus  o'r  fath,  gofynwyd  iddo 
ymgymeryd  â'r  llywyddiaeth,  gyda'r  hyn  y  cydsyniodd 
yn  hwyliog. 

Wrth  fyned  ymlaen,  dywedodd  ymysg  pethau  donioí 
eraill  ei  fod  yntau  fel  pob  gŵr  bonheddig  arall,  yn  dipyn 
o  dori  y  noswaith  hono,  ac  os  felly,  diau  y  tybient  fel 
cynulleidfa  ei  fod  yn  perchenogi  etifeddiaeth  fawreddog. 
Ond  dymunai  ef  eu  hyspysu  y  byddai  ef  y  foment  y 

rhoddai  ei  het  am  ei  ben,  y  byddai  ef  ar  y  pryd  wedi 
rhoddi  cover  ar  ei  holl  ystâd. 

Yr  oedd  Talhaiarn,  fel  pob  gwir  fardd,  yn  feddiannol 
ar  galon  dyner,  agored,  yn  cydymdeimlo  mewn 
hyfrydwch  gyda  phlant  gofidiau.  Gwrandawer  mor 
effeithiol  y  llwyddai  i  ymostwng  i  brofiad  yr  eneth  f ach 
amddifad  : — 

"  Dywedai  yn  alarus, 

Tylodi  yw  fy  rhan, 
Mae'r  byd  yn  gwgu  arnaf  fi, 

A  nghalon  inau'n  wan  ; 
Wrth  rodio  Uwybrau  adfyd, 

Nid  oes  i  mi  ddim  hêdd  ; 
O  !  na  bawn  efo  nhad,  a  mam, 

Yn  huno  yn  y  bêdd. 

"  Mae  dirmyg  annhosturiol 

Yn  troi  fy  nghri  yn  wawd, 

'Does  undyn  byw  yn  trugarhau 

Wrth  eneth  wael,  dylawd." 

Wrth  sôn  am  dano  yn  cydymdeimlo,  dyddorol  yw 
cofio  am  dano  yn  angladd  ei  gyd-fardd  a'i  gyd-oeswr, 
Iorwerth  Glan  Aled.  Yr  oedd  "  Tàl  "  yn  bresenol  yn 
talu  parch  i'w  gyfaill-awenydd  coeth  a  melus ;  a 
dywedir  iddo,  o  dan  deimladau  dwysion  roddi  annerch- 
iad  ar  lan  y  bêdd,  yn  mynwent  Llansannan.  A  hawdd 
dyfalu  pa  mor  effeithiol,  yn  rhandir  y  meirw,  ydoedd  ei 
hyawdledd  byw  o  dan  y  fath  amgylchiadau.  A  thra'n 
sôn  am  fêdd  Iorwerth,  ymddengys  fod  hên  gydnabod 
iddo  yn  byw  yn  Llansannan  y  pryd  hwnw  o'r  enw 
Robert  Jones,  y  clochydd,  yr  hwn  oedd  englynwr 
rhagorol,  a  phenderfynodd  yr  hên  bererin  fyn'd  atti  i 

wneud  englyn  beddargraph  i'w  gymydog  ymadawedig, 
gan  ymdrechu  odli  yr  englyn  gyda'r  enw  Iorwerth,  a 
dechreuodd  yn  rhagorol  fel  hyn  : — 

"  Y  parodfawr  fardd  prydferth — sy'n  y  bedd 
0  sŵn  byd  a'i  drafferth  ; 

ond  nis  gallai  yr  hên  glochydd  fyn'd  yn  ddim  pellach, 
a  bu  raid  cael  cymorth  Talhaiarn  i  orphen  yr  englyn 
gyda'r  odl  dan  sylw,  ac  fel  hyn  y  gorphenwyd  yr 
englyn  :— 

"  Mor  wir  a  marw  Iorwerth, 
Farw  o  gân  fawr  ei  gwerth." 

A  dyna'r  pedair  llinell  sydd  heddyw  yn  argraphedig 
ar  y  gîst  o  garreg  lâs  ar  fêdd  Iorwerth  Glan  Aled,  ac  nid 
hawdd  fuasai  cael  llinellau  cymhwysach  er  côf  am  dano. 

Hyd  yn  hyn,  yr  ydym  wedi  ceisio  dangos  rhai  o'i 
dueddiadau  fel  y  deuent  i'r  amlwg  mewn  caniadau  ar 
f esurau  digynghanedd  ran  f wyaf  ;  ac  yn  y  mesurau  hyny 
y  canodd  fwyaf  o  lawer  o'i  weithiau,  ond  cawn  ganddo 
rai  cynnyrchion  o  deilyngdod  uwchraddol  yn  y  mesurau 
cynganeddol  hefyd,  yn  arbennig  ddarnau  byrion  ar 
amrywiol  destynau. 

Wrth  i  ni  edrych  ar  ei  gynnyrchion  cynganeddol  oll 
gyda'u  gilydd,  nis  gellir  rhoddi  y  warogaeth  uchaf 
iddo  fel  bardd  yn  y  dosbarth  hwn  o  farddoniaeth  ; 
ond  nid  diffyg  gallu  naturiol  i  wneud  gorchestion 
cywrain,  na  diíîyg  gwybodaeth  yn  nghyfrinion  y 
gynghanedd  sydd  yn  cyfrif  am  hyny,  oblegid  yr  oedd 
gallu  diamheuol  yn  meddiant  Talhaiarn  i  wneud  gwaith 
cywrain  yn  myd  celfyddyd.  Yr  oedd  hyny  yn  hollol 
eglur   yn   ei   hanes   llwyddiannus   gyda'i   alwedigaeth 

feunyddiol ;  ac  y  mae  llawer  i'w  cael  yn  ein  byd  llen- 
yddol  a  chylchoedd  eu  gwybodaethau  yn  llawer 
cyfyngach  na  chylch  gwybodaeth  Talhaiarn,  ydynt  yn 
abl  i  gynnyrchu  darnau  gwir  deilwng  yn  y  mesurau 
cynganeddol,  a  hyny  am  eu  bod  wedi  arfer  llawer  yn 
y  cyfeiriad  hwnw. 

Er  i  ni  fod  yn  feddiannol  ar  allu  naturiol  crŷf,  ac  yn 
hollol  hyspys  yn  ngramadeg  yr  iaith,  a  hyddysg  yn 
rheolau  y  gynghanedd,  nid  yw  hyny  yn  ddigonol  i 
sicrhau  genym  gyfansoddiadau  cynganeddol  llyfnion 
a  tharawiadol.  Rhaid  wrth  ddyfal  arfer  yn  barhaus, 
a  chredwn  nad  oedd  Talhaiarn  yn  arfer  yn  y 
cyfeiriad  cynganeddol  ond  ar  brydiau  megis.  Wedi'r 
cyfan,  ceir  ganddo  rai  llinellau  cynganeddol  sydd  yn 
sicr  o  fyw  wedi  i  lawer  o  gynyrchion  di-gynghanedd 
farw. 

Ar  ol  "  Bardd  Nantglyn,"  cyfansoddodd*  yr  englyn 
canlynol : — 

"  Anwyl  fardd  swynol  a  fu — a  seren 
Yn  siriol  lewyrchu  ; 
Daeth  ei  awen  dan  wenu 
A  nwyf  ei  gân  o'r  nef  gu." 

Yn  ei  gywydd  i'r  haul,  ceir  llinellau  cryfion  a  byw 
megis  : — 

"  Ti  huan  hoíf  wyt  yn  hau 
Gwawl  anwyl  yn  ein  glynau  ; 
A  miloedd  sydd  yn  moli 
Awyr  dêg  a  dy  wawr  di ; 
Hebot  ti  byddai'r  byd  têr 
A'i  nwyfiant  oll  yn  ofer ; 
Enaid  a  llygad  anian, 
Eilun  Duw,  olwyn  o  dân." 

Yn  ei  gywydd  i'r  gaeaf,  ceir  y  llinellau  canlynol  yn 
ei  ddisgrifiad  o'r  eira  : — 

"  Pa  'stafell  neu  gell  a  ga' 
O'r  pla  oer  a'r  plu'  eira  ? 
Dduw  gwyn  !  mae  pob  bryn  a  bro 
A  dolydd  wedi'u  hulio." 

Mae  ei  ymgom  gyda'r  Eos  hefyd  yn  cynwys  rhai 
llinellau  eithriadol  o  awenyddol  a  phrydferth  : — - 

"  Fîn  nôs  yr  eos  a  rydd — ei  glwysgan 
O'r  glasgoed  i'r  dolydd  ; 
Yn  brydlawn  ni  gawn  o'r  gwŷdd 
Bûr  alaw  gan  bêr  eilydd. 
Aderyn  bach  !  dyro  i'n  byd 
Nod  addien  i  ddedwyddyd." 

Ond  anaml  y  ceir  yn  ei  weithiau  linellau  cynganeddol 
fel  y  rhai  a  ddifynwyd  i'n  llwyr  foddloni.  Nid  oes  ond 
ychydig  o'r  cyfryw  yn  ei  awdl  fawr  i'r  Greadigaeth, 
er  mor  amrywiol  yw  y  cyfeiriadau  sydd  ynddi. 

Credwn  fod  rhai  o'r  llinellau  i  greadigaeth  Efa,  fel 
cymhares  wrth  fodd  ei  phriod,  yn  gwneud  i  fyny  yr 
ychydig  llinellau  goreu  yn  yr  holl  awdl : — 

"  A  serchlawn  fûn  a  luniodd 
(Mae'n  wyrthfawr)  mûn  wrth  ei  fodd  ; 
Wîr  ufudd,  ddiwair  Efa, 
Rhôdd  ragorol  ddwyfol  dda  ; 
Gem  iraidd  yn  gymares, 
Efa  gyfìawn  lawn  o  lês  ; 
Main  ei  gwâsg,  mwyn  a  gwisgi, 
Blodyn  gwawl  hafawl  oedd  hi ; 
Eilun  noeth  o  ddwylaw  Nêr, 
Harddach,  gwynach  na  gwener." 

Bellach,  ceisiwn  sylwi  ychydig  ar  gynnyrch  ei  feddwl 
yn  y  cyfeiriad  goreu,  sef  y  cynnyrch  hwnw  sydd  wedi 
ei  nawseiddio  yn  fwyaf  dymunol,  nid  yn  unig  gydag 
ysprydiaeth  awenol,  ond  hefyd  gyda  dymuniadau 
addolgar,  a  melus  yw  y  myfyrdod  am  dano  yn  y 
cyfeiriad  hwn,  pa  ddiffyg  bynag  a  briodolir  iddo  yn  ei 
fywyd  ac  yn  ei  farw.  Mae  yn  amlwg  oddiwrth  ambell 
linell  o'i  eiddo  ei  fod  yn  gwerthfawrogi  cydwybod 
ddiddig  a  chalon  gywir  : — 

"  Dedwyddyd  a  dawn,  a  gwynfyd  a  gawn, 
Tra  bydd  y  gydwybod  a'r  galon  yn  iawn." 

Nid  oedd  dim  yn  gasach  yn  ei  olwg  na  ffugio  gyda 
chrefydd  ;  llawer  gwell  oedd  ganddo  ddyn  yn  y  byd  na 
rhagrithiwr  yn  yr  eglwys  ;  ac  fel  hyn  y  dywedai  un  tro 
yn  gellweirus  yn  un  o'i  ysgrifau  Saesneg*  am  ddynion 
ffyddlawn  eu  hymddangosiad  ar  y  Sûl,  ac  yn  anonest 
ar  hyd  yr  wythnos  yn  gwasanaethu  Belial : — 

"  We  must  not  expect  too  much  from  people 
who  serve  the  Devil  all  the  week,  and  go  to  chapel 
to  abuse  him  on  Sundays." 

Yn^un  o'i  garolau  Nadolig,  y  mae  Talhaiarn  yn 
llwyddo  i  godi'r  darllenydd  i  gywair  hyfryd  a  melus, 
gan  ddilyn  yn  rymus  yspryd  y  prophwyd  Esaiah,  pryd 
y  cana  yn  mysg  rhai  eraill  linellau  fel  hyn  : — 

"  Wele  siriol  Rosyn  Saron, 

Harddach  yw  na'r  lili  wen  ; 
Wele  goron  o  ogoniant 
Yn  Uewyrchu  am  ei  ben  ; 

Yspryd  Duw  sy'n  gorphwys  arno, 

Yspryd  Ei  ddoethineb  Ef  ; 
Yspryd  Cyngor  ei  gadernid, 

Yspryd  holl  wybodaeth  nêf. 

"  Daeth  i  gadarnhau  y  gweiniaid, 
Ofnus  galon  a  gryfhâ ; 
Egyr  glustiau  y  byddariaid, 
Llygaid  deillion  a  fywhâ  : 

"  Daerolion  lawenychant 

Yn  ei  Iachawdwriaeth  hoff, 
Moliant  ddaw  o  enau'r  mudan, 

Fel  yr  hŷdd  y  llam  y  clôff. 
Meibion  ei  gystuddwyr  ddeuant, 

Ymostyngant  wrth  ei  draed ; 
A'i  watwarwyr  a  sychedant 

Am  ei  gymod  yn  y  gwaed." 

Difynwn  etto  ddau  bennill  o'i  efelychiad  o  Sadnesses 
by  Çuellyn,  a  rhydd  y  pennill  olaf  o'r  ddau  brawf  happus 
i  ni  fod  hyd  yn  nod  Talhaiarn,  er  ei  holl  lawenydd 
tymorol,  yn  gwybod  rhyw  gymaint  am  lawenydd  uwch, 
ac  yn  cael  ambell  gipdrem  hyfryd  o  ran  ei  feddwl  a'i 
yspryd  ar  olygfeydd  rhyfeddol  Calfaria,  ac  yn  cael  ei 
arwain  mewn  myfyrdod  bywiog  i  weled  ymylon  ysgeifn- 
oleu  y  tir  dymunol  :--- 

"  Trist  yw  calon  y  carcharor 
Pan  yn  cwyno  yn  ei  gell, 
Trist  yw  alltud  pan  yn  myned 
Dros  y  môr  i  dalaeth  bell ; 

Colli  golwg  ar  ei  riaint, 
Colli'r  bwthyn  lle  bu  byw, 

Colli  gobaith,  ffydd,  a  chariad, 
Colli  pobpeth  ond  ei  Dduw. 

"  Trist  yw  gweled  y  pererin 

Ar  ei  daith  i  Ganaan  bell, 
Yn  hiraethu  am  Galfaria 

Fel  y  meudwy  am  ei  gell ; 
Ceisia  gyrhaedd  pen  y  mynydd, 

Cwympa  mewn  angeuol  loes  ; 
Cwyd  ei  welw  law  wrth  farw, 

A'i  olygon  at  y  Groes." 


ATTODIAD. 


YCHYDIG     DDIFYNIADAU     PELLACH    O    WAITH 
Y     GWRTHDDRYCH. 


PRIODAS    TWM    O'R    NANT. 

"  Diwrnod  mawr  yn  Llanfair  oedd  y  19eg  o  Chwefror, 
1763.  Dyna'r  diwrnod  y  priodwyd  Thomas  Edwards 
(Twm  o'r  Nant),  y  bardd  ífraethlymaf  yn  ei  oes ; 
gwelwch  gopi  o'r  Register  : — 

"  Thomas  Edwards,  of  the  Parish  of  Henllan, 
Batchelor,  and  Elizabeth  Hughes  of  this  parish, 
Spinster,  were  married  in  this  church  by  licence, 
this  nineteenth  day  of  February,  in  the  year  one 
thousand  seven  hundred  and  sixty-three,  by  me, 

Evan  Evans,  Gurate. 
This  marriage  was  solemnized  between  us, 
Thomas  Edwards. 

The  mark  E  of 
Elizabeth  Hughes. 
In  the  presence  of, 

Daniel  Lloyd. 

WlLLIAM  HUGHES. 

M  Gwelwch  mai  Ieuan  Brydydd  Hir  oedd  yr  offeiriad, 
ac  yr  oedd  ei  glochydd  dysgedig,  Robert  Thomas,  yn 
gweinyddu  gydag  ef,  ac  ymhlith  y  gwyddfodolion 
gwelid  Dafydd  Siôn  Pirs  a  Siôn  Powel  o  Ryd  yr  Erin. 

'Llon  fu'r  dydd  yn  Llanfair  dêg.' " 

45 

CHWEDLAU   AM   LANFAIR   A   LLEOEDD 
ERAILL. 

"  Yr  wyf  yn  cofio  pan  yn  blentyn,  y  byddai  Siôn  y 
Rhiw  yn  sexton  (sef  clochydd  a  thorwr  beddau),  ac  yn 
cymeryd  arno  lanhau  yr  eglwys,  ond  byddai  yn  llawer 
gwell  ganddo  rwgnach  na  gweithio  nerth  braich  ac 
ysgwydd.  '  Y  mae  nhw  yn  galw  hon  yn  Eglwys  Lân 
Gatholig,'  meddai  Siôn,  '  ond  mi  dynga  fod  yma  faw 
ynddi  hi  er's  deng  mlynedd  ar  hugain.'  " 

"  Yr  oedd  Catrin  y  Rhiw  (gwraig  y  sexton)  yn  hên 
wreigan  lân,  dwt,  a  thaclus,  yn  ei  charpiau.  Ac  ar  ol 
marwolaeth  Siôn,  aeth  Catrin  i  fyw  hefo  ei  mab 
ynghyfraith  i  Fynydd  Moelfre.  Daeth  y  gair  i'r  Llan 
fod  Catrin  wedi  marw,  ac  ymhen  diwrnod  ar  ol  hyny, 
dyma  Catrin  yn  dyfod  i'r  Llan  yn  ddigon  sionc.  '  Dear 
me,  modryb  Catrin,  mi  glywais  i  eich  bod'  wedi  marw,' 
meddai  Betti  Lewis,  '  ac  yr  oeddwn  i  yn  meddwl  yn  siwr 
o  ddyfod  i'r  claddedigaeth.'  '  Wel  yn  wir,'  ebai  yr  hôn 
wreigan,  druan,  '  mi  fase'n  dda  iawn  gen  i'ch  gwel'd 
chwi  yno.  Na,  na,  Duw  a  helpo  mhen  gwan  i,  nid  dyna 
ydw  i  yn  ei  feddwl,  mi  fase  dda  gen  i  glywed  eich  bod 
wedi  bod  yno.'  " 

"  Yr  oedd  hên  ŵr  yn  Sir  Fôn  yn  curo  ei  wraig  ryw 
dro.  '  0  !  peidiwch,  Siôn  bach,'  meddai  hi,  '  ni  wna  i 
byth  etto.'  '  Gwaed  y  gŵr  drwg,'  ebai  Siôn,  '  pwy  sy'n 
ceisio  i  chwi  wneud  etto  ?  Eich  curo  am  y  peth 
wnaethoch  yr  ydwyf  fi.'  " 

"  Yr  oedd  Dafydd  Rowland  yn  weithiwr  yn  Ngarth- 
ewin,  ac  yn  ddyn  mawr,  cawrfilaidd,  a  bwytteig.  Aeth 
at  Wm.  Parry'r  Crydd  i  gael  tynnu  dant.  Tynnodd 
Wm.  Parry  ddarn  o'i  fochgern  i  ganlyn  y  dant  gyda 

rhyw  hên  erfyn  mawr,  rhydlyd.  Cododd  chŵydd 
anferthol  ar  fôch  Dafydd  ar  ol  hyny,  a  chanodd  Bob 
Jones  iddo  fel  hyn  : — 

4  Dafydd  Rowland,   Garthewin  Fawr, 
Un  fôch  fechan  ac  un  fôch  fawr.'" 

"  Wrth  sôn  am  yr  enwogion  a  urddasant  ein  Lian, 
ni  ddylwn  anghofio  '  Caledfryn.'  Bu  ef ,  pan  yn  ŵr 
ieuanc,  yn  byw  yno  am  ddwy  flynedd,  ac  o  ganlyniad, 
cymeraf  yr  hyfdra  o'i  restru  ymhlith  ein  Beirdd. 
Nid  oes  a  fynwyf  â'i  opiniynau  Dissenteraidd  a  Pholitic- 
aidd,  ond  o'r  ochr  arall,  yr  wyf  yn  ei  barchu  fel  un  o 
feirdd  godidocaf  ein  hoes.  Y  mae  ei  Awdl  ar  '  Long- 
ddrylliad  y  Rothsay  Castle  '  yn  orlawn  o  dân  awen- 
awl,  ac  yn  anfarwol  glôd  iddo." 

WESTMINSTER    HALB. 

"  Adeiladwyd  y  neuadd  gyntefig  gan  William  Rufus, 
ac  ail-adeiladwyd  hi  yn  y  dull  presenol  yn  y  bedwaredd 
ganrif  ar  ddêg  gan  Risiart  yr  Ail.  Dywedir  mai  hi 
yw'r  ystafell  fwyaf  yn  y  byd  heb  bileri  i  gynnal  y  roof. 
Y  mae  hi  yn  290  o  droedfeddi  o  hyd,  ac  yn  68  o  led. 
Boed  i  bawb  sy'n  hofìi  campwaith  pensaerniol  fanyl- 
graffu  ar  y  roof,  o  herwydd  cyfrifir  ef  yn  ben-ogoniant 
seiri  coed  yr  holl  fyd.  Y  mae  llawer  o  íîeithiau  hanes- 
yddol  yn  perthyn  i'r  ystafell  yma.  Yma  y  crogwyd  y 
banerau  a  ddygwyd  oddi  ar  Siarls  y  Cyntaf  yn  mrwydr 
Naseby,  ac  oddi  ar  Siarls  yr  Ail  yn  mrwydr  Worcester. 
Yma,  ymhen  uchaf  y  neuadd,  y  cyhoeddwyd  01iver 
Cromwel  yn  Arglwydd  Noddwr  (Lord  Protector),  ac 
yntau  yn  eistedd  mewn  gwisg  o  felfed  porphor,  sidan,  ac 
ermine,  yn  dal  teyrnwialen  aur  mewn  un  llaw,  a  Beibl 

wedi  ei  oreuro  yn  y  llaw  arall,  a'i  gleddyf  wrth  ei  glun. 
Yma,  ymhen  pedair  blynedd  ar  ol  y  rhwysg  a'r 
anrhydedd,  y  crogwyd  ei  benglog  ar  bolyn  ar  y  pigyn 
talcen,  a  phenglog  Ireton  ar  un  ochr,  a  phenglog 
Bradshaw  ar  y  llall.  Codwyd  corph  Cromwel  o'i  fêdd, 
a  chwalwyd  ei  lwch  i  bedwar  gwynt  y  nef oedd ! 
Syndod  !  " 

WESTMINSTER    ABBEY. 

"  Bydd  rhyw  deimlad  o  serch  a  pharch  at  seiri  gor- 
gampus  y  Canol  Oesau  yn  rhedeg  fel  mellten  drwyddof . 
Mor  fychan  yw  dyn,  ac  mor  fawr  yw  ei  ddeall,  i  lunio  ac 
i  weithio  teml  mor  fawreddig  a  hon.  Edrychwch  ar  y 
pileri,  yr  arches,  y  groins,  y  ffenestri,  y  cerfwaith,  y 
maintioli,  y  cyfartalrwydd,  a  phriodolrwydd  yr  holl 
adeilad,  fel  teml  i'r  Hollalluog  Dduw.  Rhyfeddol ! 
Rhyfeddol !    Onide  ? 

"  Pe  buasem  yn  gwel'd  y  Deml  hon  yn  ei  gogoniant 
cyntefig,  a  phob  un  o'r  ffenestri  yn  llawn  o  wydr 
amryhw,  a  phelydrau  yr  haul  yn  tywynu  drwyddynt, 
ac  yn  rhoddi  claerdeb  a  chynhesrwydd  i'r  holl  liwiau 
gorwychion,  buasem  yn  rhyfeddu'n  fwy  fyth. 

"  Y  mae  monument  Harri  y  Seithfed  a'i  frenhines  yn 
nghanol  y  capel,  o  waith  Peter  Torrigiano,  cerfiwr 
Italaidd,  a  dywedai  Lord  Bacon  am  dano  : — '  It  is  one 
of  the  stateliest  and  daintiest  tombs  in  Europe.' 

"  Geill  dyn  ddarllen  pregeth,  yr  oreu  a  wnaed  erioed, 
yn  y  fan  yma.  Yma  y  coronwyd  ac  y  claddwyd  ein 
brenhinoedd,  rhai  o  honynt  yn  cerdded  ar  lŵch  eu 
tadau  i  gyrhaedd  y  goron.  Y  mae  yma  acer  o  dir  wedi 
ei  hau  â  hâd  breiniawl ;  y  cyfnewidiad  mwyaf  ;  o  wisg- 
oedd  gwychion  i  noethni,  o'r  palas  godidog  i'r  arch  ;    o 

fyw  fel  duwiau  i  farw  fel  dynion.  Y  mae  hyn  yn  ddigon 
i  oeri  rhwysg,  i  iselu  balchder,  i  atal  ymgrafiad  cybydd- 
dod,  ac  i  ystaenio  lliwiau  byTbarhaol,  a  thegwch 
dynolryw. 

"  Yma  yr  huna  y  rhyfelgar  a'r  heddychol,  y  llwydd- 
iannus  a'r  aflwyddiannus,  y  tywysogion  a  garwyd  a'r 
rhai  a  gasawyd  gymysgant  eu  llŵch,  ac  yn  eu  marwol- 
deb  dangosant  i'r  byd  mai  '  unrhyw  brenin  a 
chardotyn.'  " 

HYDE    PARK. 

"  Dylech  fod  yma  o  bedwar  i  chwech  ar  y  gloch  ar 
brydnawn  dydd  Sul  i  weled  rhês  ddiddarfod  o  gerbydau 
godidog,  a  cheffylau  gwychion,  arglwyddi  a  boneddion 
ein  gwlad,  a  miloedd  ar  filoedd  o  bobl  301  mwynhau 
awyr  iachus  y  parc.  Diameu  y  bydd  llawer  o  honoch 
yn  barnu  hyn  yn  drosedd  yn  erbyn  y  Sabbath.  Ond 
dylech  gofio  fod  miloedd  o  bobl  Llundain  yn  gweithio 
yn  galed  mewn  awyr  afiachus  ar  hyd  yr  wythnos,  a 
bydd  yn  iechyd  ac  yn  fendith  iddynt  gael  anadlu  anadl 
anllygredig  y  nefoedd  ar  y  Sûl.  Pa  fodd  bynag,  ni 
fedrwch  chwi  na  minau  ddim  attal  y  mwyniant  yma, 
pe  teimlem  ar  ein  calon  wneuthur  hyny." 

ARDDANGOSIAD    MAWR    Y   PALAS   GWYDR. 

"  Mae'r  Palas  Gwydr  ar  ben  cael  ei  orphen,  ac  y  mae 
yn  un  o  ryfeddodau'r  oes.  Y  mae  yn  sefyll  ar  ddeunaw 
acer  o  dir,  ac  y  mae  ynddo  dair  acer  o  galleries.  Mae  y 
transept  yn  108  o  droedfeddi  o  uchder,  a  72  o  led,  a'r  nen 
yn  fwäog.  Y  mae  canol-nen  yr  edyn  yn  64  o  droed- 
feddi  o  uchder,  a'r  aisles  nesaf  attynt  yn  44,  a'r  rhai 

wrth  yr  ochrau  yn  24.  Y  mae'r  adeilad  yn  cynwys 
900,000  o  droedfeddi  o  wydr,  yn  pwyso  400  o  dunelli. 
Y  mae  ynddo  3,300  o  golofnau  haiarn,  ac  oddeutu  3,000 
o  drawstiau  haiarn.  Y  mae  holl  gwteri  y  roof  yn  34 
milltir  o  hyd,  a'r  holl  sash  bars  yn  mesur  205  o  filltiroedd. 
Cynlluniwyd  yr  adeilad  gan  Mr.  Paxton,  àdeiladwyd  ef 
gan  Messrs.  Fox  a  Henderson,  ac  mi  gŷst  oddeutu  cant 
a  haner  o  filoedd  o  bunnau. 

"  Nid  oes  ond  chwe'  mis  er  pan  ddechreuwyd  y  gwaith ; 
ac  y  mae  yn  syndod  i  ni  feddwl  fod  adeilad  o'i  faintioli 
wedi  cael  ei  gario  ymlaen  mor  gyflym. 

"  Buont  dri  chan'  mlynedd  yn  adeiladu  Eglwys  St. 
Pedr,  yn  Rhufain;  tri  ugain  mlynedd  yn  adeiladu  St. 
Paul,  yn  Llundain,  ac  y  mae  dros  ddeng  mlynedd  er 
pan  ddechreuwyd  ail-adeiladu  y  Senedd-dai.  Ond 
dyma  adeilad  yn  sefyll  ar  fwy  o  dir  na'r  un  o  honynt  yn 
cael  ei  orphen  mewn  chwe'  mis.  Dyma  brawf  anwad- 
adwy  o  ddyfais  a  diwydrwydd  y  Saeson.  Mae'n  debyg 
nad  oes  un  deyrnas  arall  ar  wyneb  y  ddaear  Ue  gellid 
gwneud  cymmaint  o  waith  mewn  cyn  lleied  o  amser. 

"  Y  mae  yno  Fabel  o  ieithoedd,  ac  y  mae  trwst  y 
chwimweithwyr  yn  ddigon  i 

'  Synu,  pensyfrdanu  dyn.'" 

Dydd  yr  Agoriad. 

"  Dychmygir  fod  oddeutu  deg  can'  mil  o  bobl  yn  cadw 
gŵyl  ar  yr  achlysur, — rhai  ar  ben  y  teiau,  rhai  ar 
ysgolion,  meinciau,  a  byrddau,  rhai  yn  gwau  yn  ol 
ac  y'mlaen,  ac  eraill  wedi  dringo'r  coedydd  mawrion, 
ac  yn  edrych  fel  twrr  o  nythod  brain,  a  phawb  fel  pe 

buasent  wedi  penderf^Tiu  jm  unfrydol  i  fod  yn  dda  eu 
tymher  i  ddioddef  y  gwasgu  a'r  ymwthio,  heb  rwgnach. 
Yr  oedd  y  boreu  yn  lled  gymylog,  a  gwlawiodd  ychydig 
chwarter  cyn  deuddeg,  ond  cliriodd  yr  awyr  yn 
ebrwydd,  yn  mhen  pum'  munud,  ac  ymddangosodd  yr 
haul  yn  ei  ogoniant  dihefelydd,  fel  pe  buasai  yn  gwenu 
ar  ymdaith  y  Frenhines.  Ac  yr  oedd  nen  fawr  fwäog 
y  Palas  Gwydr  yn  gwreichioni  yn  ei  belydrau,  fel  y 
deimond  Koh-i-Noor  (mynydd  o  oleuni),  yr  hwn  sydd 
yn  awr  yn  yr  Exhibition,  ac  yn  werth  dau  fyrddiwn  o 
bunnau. 

"  Cyn  gynted  ag  yr  aeth  ei  Mawrhydi  i'r  Palas,  codwyd 
y  faner  freiniol  ar  ei  ben,  a  chlywem  hwrê  fawr  o'r  tu 
mewn  nes  oedd  yr  adeilad  grisialaidd  yn  crynu.  Yna 
eistedd  y  Frenhines  ar  ei  theyrngadair,  ynghanol  yr 
holl  deulu  brenhinol,  a  dadganwyd  y  National  Anthem, 
"  God  Save  the  Queen,"  gan  gôr  lluosog  o  brif  gantorion 
Llundain,  gydag  organ  fawr  Gray  a  Davison  ;  a  dywedir 
fod  pob  calon  o'r  pum  mil  ar  hugain  oedd  i  mewn  yn 
dychlamu  o  serch  wrth  wrando  ar  yr  Anthem  anfarwol 
hon  yn  cael  ei  chwareu  a'i  chanu  mor  efíeithiol. 

"  Nesaodd  Arglwydd  Archesgob  Canterbury  at  y 
de^^rngadair,  a  gweddiodd  mewn  dull  tra  defosiynol,  i 
ymbil  ar  Dduw  am  fendith  ar  y  gwaith.  Wedi  hyn, 
canwyd  yr  "  Halelwia  Chorus "  gan  gorau  y  Capel 
Breiniol,  Eglwys  Gadeiriol  St.  Paul,  Westminster 
Abbey,  a  Chapel  St.  Sior,  gyda'r  organ  ;  ac  yr  oedd 
campwaith  Handel  yn  llenwi  'r  holl  adeilad,  ac  yn  creu 
yspryd  addohant  yn  yr  holl  wyddfodolion. 

"Y  mae  tua  deng  mil  ar  hugain  (30,000)  yn  ymweled 
â'r  Palas  Grisial  bob  dydd  er  gostyngiad  y  pris  i  bum 
swllt  yr  un,  a  derbynir  dros  ddwy  fil  o  bunnau  bob 

dydd  wrth  y  drysau,  heblaw  y  gwerthu  mawr  sydd  ar  y 
secMön  ticJcets. 

"  '  Ni  ddigonir  y  llygad  â  gweled,'  mêdd  y  Gŵr 
Doeth.  Cewch  brawf  o  hyny  yma  ;  ac  oni  ddigonir  y 
llygad,  bydd  y  traed  wedi  blino,  oherwydd  rhaid 
cerdded  deng  milltir  ar  hugain,  o  leiaf ,  tu  fewn  i'r  Palas, 
cyn  y  gwelir  yr  holl  wrthddrychau." 

BEIRDD    A    BARDDONIAETH. 

"  Coeliwch  fi  neu  beidiwch  (yr  un  a  fynoch),  ni  fu 
erioed  fardd  poblogaidd  heb  galon  dyner  a  serchlawn. 
Pa  fodd  y  gellir  disgrifio  teimlad  heb  ei  feddiannu  ? 
Pa  beth  yw  barddoniaeth  ar  ol  y  cwbl  ?  Onid  iaith 
teimlad,  serch,  a  brwdfrydedd  (enthusiasm)  ?  Dywed 
Caledfryn  yn  ei  feirniadaeth  grâfî  ar  bryddestau  Aber- 
ystwyth, — '  Prydyddiaeth  ydyw  gwirionedd  wedi  ei 
ysprydoli  gan  dcimlad.ì  " 

Dewi  Wyn. 

"  Gan  fod  dwy  ochr  i  bob  peth  yn  y  byd  yma,  a'r 
byd  nesaf  hefyd,  am  a  wn  i,  gadewch  i  mi  sylwi  am 
funud  ar  yr  ochr  oreu  i  Dewi.  Wele  engraifft  o  farddon- 
iaeth  drwyadl : — 

'  Merch  nêf  wen,  mam  llawenydd, 
Goreura  dêg  reitheg  rydd ; 
Da  i  anian  dy  eni, 
Dedwydd  o'th  herwydd  aeth  hi.' 

"  Pa  fardd  o  amser  y  cread  hyd  yn  awr  a  annerch- 
odd  yr  Awen  mewn  dull  mor  gampus  ?  Sylwch  arno. 
Pa  beth  yw  awen  ?     '  Merch  nef  wen.ì    Pa  beth  heblaw 

hyny  ?     '  Mam  llawenydd.'     Pa  beth  oedd  y  canlyniad 
o'i  hymddangosiad  cyntaf  yn  y  Greadigaeth  ? 

'  Da  i  anian  dy  eni, 
Dedwydd  o'th  herwydd  aeth  hi.' 

"  Well  done,  Dewi,  gellir  dweud  mewn  perthynas  â'r 
awen  a  thithau  : — 

'  Dedwydd  o'th  herwydd  aeth  hi.' 

"  Cawr    mawr    mewn    gorchestwaith    a    phrif-fardd   y 
beirddion, 
Rhyfeddod  oedd  Dewi  i  engyl  a  dynion  ; 
'Rwyf  finnau  wrth  gynnyg  yn  wylaidd  fy  nghalon 
Lawrwyfen  at  lawrwyf  byth-wyrddion  ei  goron, 
Mal  seren  wan-lewyrch  yn  wybren  llenyddiaeth 
Yn  talu  ei  theyrnged  i  haul  mawr  barddoniaeth." 

ANGHYSONDEB    BEIRDD    MEWN 
MARWNADAU. 

"  Y  mae  Caledfryn  yn  llygad  ei  le  wrth  ddweud  nad 
yw  marwolaeth  y  dynion  enwocaf  yn  effeithio  ar  natur. 
Y  mae  pob  peth  yn  myned  ymlaen  fel  arferol,  gan  nad 
pwy  a  symudir  i'r  bêdd. 

"  Felly  yn  gymmwys,  pe  bawn  yn  galw  ar  holl  anian  i 
gydymdeimlo  â  mi  ar  farwolaeth  cyfaill,  fe  fyddai  hyny 
yn  ddigon  naturiol,  ond  ar  ol  y  cwbl,  bydd  yr  haul  yn 
tywynnu,  y  cymylau  yn  gwgu,  a'r  gwynt  yn  chwibianu, 
yn  union  yr  un  modd  ar  farwolaeth  bardd,  ac  ar  enedig- 
aeth  cath.  Dyma  lle  mae  galarebwyr  Cymru  yn  cam- 
lwybro.  Dywedant  fod  yr  haul  yn  gwyneb-lwydo,  y 
cymylau  yn  hidlo  dagrau,  y  gwynt  yn  Uefain,  a  chant 
o  bethau  cyffelyb  ar  farwolaeth  bardd  neu  wrâch." 

TAFOL    Y    BEIRDD. 

"  Da  iawn,  Cynddelw  !  Dylai  ei  draethawd  goleu- 
farn  gael  eanmoliaeth  a  chefnogaeth  Beirdd  Cymru. 
Dyna  lyfr  na  fyddaf  byth  yn  blino  wrth  ei  ddarllen,  a 
dyna'r  compliment  mwyaf  a  allaf  gynnyg  i  Cynddelw. 

Y    BEIRDD. 

"  Yr  ydym  ni,  y  beirdd,  yn  Ued  debyg  i  wenyn. 
Rhaid  i  ni  gael  casglu  a  thrysori  mêl,  neu  golynu  ;  ac 
fel  y  mae  gwaethaf  y  drefn,  ni  waeth  genym  fymryn  pa 
un  o'r  ddau  a  wnelom.  Felly  y  mae  hi  wedi  bod  o'r 
dechreu,  felly  mae  hi  yn  awr,  ac  felly  bydd  hi  byth. 

BARDDONIAETH. 

"  Goddefwch  i  mi  roddi  fy  marn  ar  Farddoniaeth. 
Pa  beth  yw  Barddoniaeth  ?  '  Meddyliau  ar  dân,' 
medd  un,  '  Gwirionedd  wedi  ei  ysprydoli  gan  deimlad,' 
medd  arall :  Meddyliau  tlysion  mewn  iaith  alawaidd, 
neu  feddylddrychau  godidog  mewn  iaith  ardderchog, 
meddwj^f  finau  ;  appeliad  uniongyrchol  at  y  galon  ; 
gwefrdan  i  gjmhyrfu'r  enaid  ;  gardd  flodeuog  i  swyno 
y  llygaid ;  melus  saig  i'r  gwefusau  ;  hudlewyrch  a 
grasusbeth  i  ddenu'r  serchiadau  ;  doethineb  wedi  ei 
gwisgo  â  sidanau.  Dyna  beth  yw  Barddoniaeth.  A 
hefyd  paentio  pictiwrs  byw  efo  geiriau  disglaer,  mal  y 
bydd  yr  arlunydd  yn  paentio  efo  lliwiau,  pob  rhan  yn 
drwsiadus,  cywrain  a  chelfyddbwyll.  Y  mae  eisiau 
sj^lwedd,  ystwythder,  pereidd-dra,  a  miwsig  mewn 
barddoniaeth,  enaid  mewn  pob  meddylrith,  a  disglaer- 
deb  ymhob  llinell. 

"  Fe  ddywedodd  rhywun  wrth  fardd  fel  hyn  : — 
'  Pw,  pw,  mae  pob  prydydd  yn  ffŵl.'  '  Wel,  yn  siwr,' 
ebai'r  bardd,  '  efallai  fod  hyny  yn  ddigon  gwir,  ond  yr 
ydj^ch  chwi  eich  hun  yn  ddigon  o  brawf  nad  ydyw  pob 
ffŵl  ddim  yn  brydydd.'  " 

RHAI    0    LINELLAU    GOREU    TALHAIARN    O'I 
GYFROL    GYNTAF. 

Beddargraph  : — 

"  Ofer  yw  balchder  y  byd — ac  ofer 
Ei  gyfoeth  a'i  wynfyd  ; 
O  ŵydd  angau  ni  ddiengyd — 
Yr  iach  ei  fron  na'r  ucha'i  fryd." 

Gweno  : — 

"  Caraf  di,  fy  lili  lân, 
Main  dy  goes,  mwyn  dy  gusan. 
Molaf  dy  gusan  melus, 
Dere,  Gwen,  a  dyro  gus." 

Ar  ol  Merch  Ieuanc  : — 

"  Y  fûn  liwus,  fain,  lawen, 
Y  fenyw  gu,  fwyna'i  gwên ; 
Trwm  yw  sôn  wrth  farddoni 
Mai  llŵch  yw  ei  harddwch  hi." 

Ar  ol  Cyfaill  : — 

"  Pa  fodd  y  gwywodd  y  gŵr  ? 
Pa  fodd  y  cwympodd  campwr  ? 
Carwr  ei  wlad  fâd  a  fu, 
A  churiodd  wrth  ei  charu." 

"  Dirgel  yw  dy  dawel  dŷ, 
A  di-wawl  yw  dy  wely  : 
Ni  wna  llais  na  dyfais  dyn, 
Na  gwenau  haul  y  Gwanwyn, 
Adfywio  nerth  dy  fywyd 
0  waelod  bêdd  i  wel'd  byd." 

Gwagedd  yw'r  CWBL  : — 

"  Pobpeth  syrth  i  byrth  y  bêdd, 
Yn  dawel  yn  y  diwedd  ; 
A  rhwydir  pob  anrhydedd, 
A  hoen  y  byd  yn  y  bêdd." 
Y  Beirdd  : — 

"  Maent  hwy,  yn  gwybod  mwy,  na  gwybed  mân." 
Ei  Bertrwydd  Cynganeddol  : — 

"  Myn  cebyst,  a  myn  caban, 
Myn  ci  brŷch,  a  myn  cyw  brân ; 
Myn  Siân  bert,  a  myn  Siôn  bwt, 
Myn  crîn  libin  a'i  labwt." 

Y  mae  detholiad  Talhaiarn  o  hên  Benillion  Cymreig, 
yn  ei  ail  gyfrol,  yn  rhagorol  dros  ben,  yn  cynwys  y  gemau 
mwyaf  difyr  mewn  iaith.  A'i  Ryddiaith  wedyn  yn  yr 
un  gyfrol,  y  tu  hwnt  i  ddisgrifiad  mewn  doniolwch  a 
difyrwch,  dan  y  pennodau  "  Geirdarddiad,"  "  Cymraeg 
Glân  Gloyw,"  "  Y  Cloc  a'r  Badell  Ffrio,"  "  Y  Drol  a'r 
Dâs  Wair,"  &c.  Ac  er  fod  ei  Drydedd  Gyfrol  yn  Uai  ei 
maint,  mae  yr  un  mor  awgrymiadol  ei  chynwysiad. 
Mae  ei  ysgrifau  ar  y  Mesurau  Barddonol  yn  neillduol 
o  ddoniol  a  chyrhaeddgar,  a  cheir  ei  feirniadaeth  ar 
"  Emrys  "  gydag  Awdlau  Abertawe  ymysg  y  pethau 
mwyaf  tuchanol  a  ddarllenwyd  erioed,  a  theimlir  trwy'r 
cwbl  fod  "  Tàl  "  yn  feistr  perffaith  ar*yr  hyn  a  gymer 
mewn  llaw. 

Wrth  gloi  i  fyny  ein  sylwadau  am  y  gwrthddrych 
talentog,  gellir  dweud  fel  y  dywedasom  rywbryd  am 
rywun  arall : — 

11  Llefara'n  hîr  trwy'r  llyfrau  wnaeth — heb  os, 
Caiff  o  hyd  aros,  mewn  coffadwriaeth." 

